
	讞诇讜讙诇讜讙讜转. 讜谞驻拽讗 诪讬谞讛 诇讝讘 讘驻''拽 讚讬讜诪讗 (讚祝 讬讞.) 讚讗诪专讬谞谉 讗讬谉 诪讗讻讬诇讬谉 讗讜转讜 讚讘专讬诐 讛诪讘讬讗讬诐 诇讬讚讬 讟讜诪讗讛 讻讙讜谉 讞诇讜讙诇讜讙讜转: 砖诇 讬注诇 驻砖讜讟 驻讬专砖 讘拽讜谞讟专住 讞讬讛 砖讻谉 砖诪讛 讜拽讜专讬谉 讗讜转讛 讗砖讟谞讘讜''拽 讜讘注专讜讱 驻讬' 讛讬讗 讻砖讘讛 谞拽讘讛 讜拽专谉 讛讻砖讘讛 专讙讬诇 诇讛讬讜转 驻砖讜讟 讜讻驻讬专砖 讛拽讜谞讟专住 谞专讗讛 讚讬注诇 讞讬讛 讚讻转讬讘 (转讛诇讬诐 拽讚) 讛专讬诐 讛讙讘讜讛讬诐 诇讬注诇讬诐 讜讗拽讜 讜讚讬砖谉 (讚讘专讬诐 讬讚) 诪转专讙诪讬谞谉 讜讬注诇讗 讜专诪讗 讜诪爪讜讛 讘砖诇 讬注诇 驻砖讜讟 讻讚诪砖诪注 讘讙诪' 讚讻诪讛 讚驻砖讬讟 讟驻讬 注讚讬祝 诪砖讜诐 谞砖讗 诇讘讘谞讜 讗诇 讻驻讬诐 讜诪讬讛讜 讗讬谉 讛诇讻讛 讻谉 讗诇讗 讻专' 讬讛讜讚讛 讚讗诪专 讘专''讛 讘砖诇 讝讻专讬诐 讻驻讜驻讬诐 讚讛讬讬谞讜 砖诇 讗讬诇 讜专' 诇讜讬 拽讗讬 讻讜讜转讬讛 讘讙诪' 讚讗诪专 诪爪讜讛 砖诇 专''讛 讜讬讜讛''讻 讘讻驻讜驻讬诐 讚拽住讘专 讻诪讛 讚讻讬讬祝 讗讬谞讬砖 讟驻讬 注讚讬祝 诪砖讜诐 讜讛讬讜 注讬谞讬 讜诇讘讬 砖诐 讜讻讚讗诪专 专' 讗讘讛讜 讘驻''拽 (讚祝 讟讝.) 诇诪讛 转讜拽注讬谉 讘砖讜驻专 砖诇 讗讬诇 讗诪专 讛拽讘''讛 转拽注讜 诇驻谞讬 讘砖讜驻专 砖诇 讗讬诇 讻讚讬 砖讗讝讻讜专 诇讻诐 注拽讬讚转 讬爪讞拽 讜诪讬讛讜 谞专讗讛 讚诇讗 驻诇讬讙讬 讗诇讗 诇讻转讞讬诇讛 讗讘诇 讻讜诇讛讜 诪讜讚讜 讚讬讜爪讗 讘讚讬注讘讚 讘讬谉 讘砖诇 讗讬诇 讘讬谉 讘砖诇 讬注诇 讻讚拽转谞讬 专讬砖讗 讻诇 讛砖讜驻专讜转 讻砖专讬诐 讞讜抓 诪砖诇 驻专讛 . 讜讛讬讻讗 讚诇讗 诪爪讗 砖诇 讗讬诇 讬讜爪讗 讘砖诇 专讞诇 讗讜 讘砖注讬专 注讝讬诐 转讚注 讚诇诪爪讜讛 驻诇讬讙讬 讚讛讗 专' 诇讜讬 诪爪讜讛 拽讗诪专 讜注讜讚 讗讟讜 驻砖讜讟 讜讻驻讜祝 讻转讬讘 讘拽专讗 转注讘讬专讜 砖讜驻专 讻转讬讘 讘讬讜讘诇 (讜讬拽专讗 讻讛) 讜讬诇驻讬谞谉 专''讛 诪讬谞讬讛 讜讻讬讜谉 讚讻讜诇讛讜 讗拽专讜 砖讜驻专 讞讜抓 诪砖诇 驻专讛 诇诪讛 诇讗 讬爪讗 讜注讜讚 诪砖诪注 讚驻诇讜讙转讗 讚专讘谞谉 讜专' 讬讜住讬 讘驻谞讬 注爪诪谉 讜驻诇讜讙转讗 讚专讘谞谉 讜专' 讬讛讜讚讛 讘驻谞讬 注爪诪谉 讜诇讗讜 讞讚讗 驻诇讜讙转讗 讛讬讗 讜讗诐 转诪爪讗 诇讜诪专 讚讚讜拽讗 讗讬讬专讬 讗诐 讻谉 讛讜讬讗 讞讚讗 驻诇讜讙转讗 讚诇转谞讗 拽诪讗 讻讜诇讛讜 讻砖专讬谉 讘讬谉 讘专讗砖 讛砖谞讛 讘讬谉 讘讬讜讛''讻 讘讬谉 讘转注谞讬讜转 讞讜抓 诪砖诇 驻专讛 讜专' 讬讜住讬 讗讜诪专 讗祝 砖诇 驻专讛 讜诇讗讬讚讱 专讘谞谉 专''讛 讜讬讜讛''讻 讘砖诇 讬注诇 讜转注谞讬讜转 砖诇 讝讻专讬诐 讜诇专' 讬讛讜讚讛 专''讛 砖诇 讝讻专讬诐 讜讘讬讜讘诇 讘砖诇 讬注诇讬诐 讜诪讬讛讜 拽砖讛 拽爪转 讚讛讗 专' 诇讜讬 讚讗诪专 诪爪讜讛 砖诇 专''讛 讜讬讜讛''讻 讛讬讬谞讜 诪砖讜诐 讚讬诇驻讬谞谉 讙讝专讛 砖讜讛 讝讛 诪讝讛 讘砖讘讬注讬 砖讘讬注讬 讻讚讗诪专讬谞谉 讘驻' 讘转专讗 (讚祝 诇讚.) 讜讻讚转谞谉 砖讜讛 讬讜讘诇 诇专''讛 诇转拽讬注讛 讜讗讬 讛讜讛 讟注诪讗 诪砖讜诐 诪爪讜讛 讘注诇诪讗 讻讚讗诪专讬谞谉 讚讻诪讛 讚讻讬讬祝 讗讬谞讬砖 讟驻讬 注讚讬祝 讛讬讬谞讜 讚讜拽讗 讘专讗砖 讛砖谞讛 砖讛转拽讬注讛 诇转驻诇讛 讜诇讝讻专讜谉 讗讘诇 讬讜讘诇 讗讬谉 讛转拽讬注讛 讗诇讗 住讬诪谉 砖诇讜讞 注讘讚讬诐 讜讛砖诪讟讜转 砖讚讜转 讛讞讜讝专讜转 诇讘注诇讬诐 诇讻讱 讛讬讛 谞专讗讛 诇讬 诪转讜讱 讝讛 讚讗讬谞讜 讬讜爪讗 讗诇讗 讘讻驻讜祝 驻讬专讜砖 讚爪专讬讱 诇讛讬讜转 讻驻讜祝 讗讬 诇讗 诇讗 讜讙诪专讬谞谉 讬讜讘诇 诪讬谞讬讛: 讜砖转讬 讞爪讜爪专讜转 讘讗诪爪注. 砖转讬 砖讜驻专讜转 讛讬讜 诇讛谉 讗讞讚 诪讻讗谉 讜讗讞讚 诪讻讗谉 讻讚讬 砖讬讛讬讜 讛讞爪讜爪专讜转 讘讗诪爪注 诪砖讜诐 讚诪爪讜转 讛讬讜诐 讘讞爪讜爪专讜转: 专讘讬 讬讛讜讚讛 讗讜诪专 讘专''讛 讘砖诇 讝讻专讬诐 讜讘讬讜讘诇讜转 讘砖诇 讬注诇讬诐. 诇讬转 诇讬讛 诇专讘讬 讬讛讜讚讛 砖讜讛 讬讜讘诇 诇专''讛 讜讛讗 讚讘注讬谞谉 砖讜驻专 讘专讗砖 讛砖谞讛 诇讗讜 诪砖讜诐 讚讬诇驻讬谞谉 诪讬讜讘诇 讗诇讗 讻讗讬讚讱 转谞讗 讚讬诇讬祝 讘驻' 讘转专讗 (讙''讝 砖诐 讚祝 诇讚.) 诪讚讻转讬讘 转拽注讜 讘讞讚砖 砖讜驻专 讜诪讬讛讜 讛讛讜讗 转谞讗 谞诪讬 讬诇讬祝 专''讛 诪讬讜讘诇 讘讙讝专讛 砖讜讛 讻讚拽讗诪专讬谞谉 砖诇砖 转专讜注讜转 谞讗诪专讜 讘专''讛 讜诪讬讬转讬 拽专讗 讚讜讛注讘专转 砖讜驻专 转专讜注讛 讚讻转讬讘 讘讬讜讘诇 讜讘讬讜诐 讜诇讗 讘诇讬诇讛 谞诪讬 讬诇讬祝 诪讬讜讘诇 讻讚拽讗诪专 讛转诐 讜讛讗 讚讗讬爪讟专讬讱 诇讬讛 拽专讗 讚转拽注讜 讘讞讚砖 砖讜驻专 诪砖讜诐 讚讬诇讬祝 谞诪讬 专讗砖 讛砖谞讛 诪诪讚讘专 讜讛讜讛 讗诪讬谞讗 讚讘讞爪讜爪专讜转 讻诪讚讘专 诇讻讱 谞专讗讛 讚诪讜讚讛 专讘讬 讬讛讜讚讛 讚砖讜讛 讬讜讘诇 诇专''讛 讗诇讗 诇注谞讬谉 讛讱 诪讬诇转讗 讗讬谉 砖讬讬讱 诇讛砖讜讜转诐 诇讛讬讜转 讘砖诇 讝讻专讬诐 讻砖诇 专''讛 讚讟注诪讗 讚专''讛 诪住讘专讗 讘注诇诪讗 讚讻诪讛 讚讻讬讬祝 讗讬谞讬砖 讟驻讬 注讚讬祝 砖讛讜讗 讬讜诐 讛讚讬谉 讜诇讛讝讻讬专 注拽讬讚讛 讗讘诇 讬讜讘诇 讚诇砖诇讜讞 注讘讚讬诐 讜砖讚讜转 讛讞讜讝专讜转 诇讘注诇讬诐 讗讬谉 诇讞讜砖 讗诇讗 砖讬讛讗 砖诐 砖讜驻专 注诇讬讜 讗注''讙 讚专' 诇讜讬 谞诪讬 诪砖讜讛 诇讛讜 诇注谞讬谉 讝讛 诪砖讜诐 讙讝专讛 砖讜讛 讬砖 诇讜诪专 讚讘讛讗 驻诇讬讙讬:





专讘讬谞讜 讞谞谞讗诇

讗诇讜 讛讻诇讬讜转. 讗讜 诪讬 谞转谉 诇砖讻讜讬 讘讬谞讛 讝讛 转专谞讙讜诇. 驻讬' 拽讘注谉 驻诇' 讙讝诇谞讬 驻诇'. 讻讚讻转讬讘 讛讬拽讘注 讗讚诐 讗诇讛讬诐 讜讙讜' 驻讬' 住讬专讜讙讬谉 驻住拽讬 驻住拽讬. 讞诇讜讙诇讜讙讜转 驻讬专讜砖 驻专驻讞讬谞谉. 驻讬' 诪讛驻讱 讘诪讝讬讬讛. 



诪住诇住诇 讘砖注专讜. 驻讬' 讟讗讟讬转讛讗. 诪讻讘讚 砖诪讻讘讚讬谉 讘讜 讗转 讛讘讬转. 驻讬' 讬讛讘讱 诪砖讜讗讱:




[诪转谞讬'] 砖讜驻专 砖诇 专"讛 砖诇 讬注诇 讻讜'. 



讗"专 诇讜讬 诪爪讜讛 砖诇 专"讛 讜砖诇 讬讜讛"讻 讜讛讬讗 讛讬讜讘诇 讘讻驻讜驻讬谉 讜砖诇 讬诪讜转 讛砖谞讛 讻讙讜谉 转注谞讬转 讘驻砖讜讟讬谉. 讜专' 诇讜讬 讘专"讛 讘诇讘讚 讛讜讗 讚讗诪专 讻专' 讬讛讜讚讛 讚转谞谉 专' 讬讛讜讚讛 讗讜诪专 讘专"讛 转讜拽注讬谉 讘砖诇 讝讻专讬诐 讜讘讬讜讘诇讜转 讘砖诇 讬注诇讬诐. 讜拽讬讬诪讗 诇谉 讻专' 诇讜讬 讘专"讛 讜讬讜讛"讻 讘诪讗讬 驻诇讬讙讬 转"拽 讜专' 讬讛讜讚讛. 专' 讬讛讜讚讛 住讘专 讘专"讛 讘诪讗讬 讚讻讬讬祝 讗讬谞讬砖 讟驻讬 注讚讬祝 讜讘讬讜讛"讻 讘诪讗讬 讚驻砖讬讟 讗讬谞讬砖 讚注转讬讛 讟驻讬 诪注诇讬.





专诪讘"谉

讛讗 讚转谞谉 砖讜驻专 砖诇 专"讛 砖诇 讬注诇. 驻砖讜讟 讛讜讗 砖诇讗 讞诇拽讜 注诇 诪砖谞讛 专讗砖讜谞讛 砖讗诪专讛 讻诇 讛砖讜驻专讜转 讻砖专讬谉 讗诇讗 讘诇讻转讞诇讛 谞讞诇拽讜 专"讬 讜专讘谞谉 讜讝讛讜 砖讗诪专 专' 诇讜讬 诪爪讜讛 砖诇 专"讛 讜砖诇 讬讜讛"讻 讘讻驻讜驻讬谉 讗讘诇 讚讬注讘讚 讬爪讗 讘驻砖讜讟讬谉. 讜讛讜爪专讻转讬 诇讻转讜讘 讝讛 诪驻谞讬 砖专讗讬转讬 讗讞讚 诪谉 讛诪讞讘专讬诐 砖讟注讛 讘讚讘专:



讜讛讗 讚拽转谞讬 讘转注谞讬转 讘砖诇 讝讻专讬诐 讻驻讜驻讬诐. 谞专讗讛 讚讘讝讻专讬诐 诇讗讜 讚讜拽讗 讗诇讗 讘讻驻讜驻讬诐 讘诇讞讜讚 拽驻讬讚 转谞讗 讚专讬砖讗 讚拽转谞讬 砖诇 讬注诇 驻砖讜讟 讜讚讗讬 讘驻砖讜讟讬谉 讘诇讞讜讚 拽驻讬讚 讚讬注诇 诇讗 诪讬讻转讘 讻转讬讘 讜诇讗讜 讗住诪讻转讗 讚讻诇讜诐 讗讬讻讗 讗诇讗 讘注讬 驻砖讜讟讬诐 讜拽转谞讬 诇讛讜 讘讬注诇 讚讗讬谞讜谉 驻砖讜讟讬谉 讜住讬驻讗 讘注讬谞谉 讻驻讜驻讬诐 讜拽转谞讬 诇讛讜 讘讝讻专讬诐. 
讜讗驻砖专 诇讜诪专 讚拽转谞讬 讬注诇 讜讝讻专讬诐 诇讜诪专 砖讗诐 注砖讛 砖诇 讝讻专讬诐 驻砖讜讟 讜砖诇 讬注诇 讻驻讜祝 驻住讜诇 讚诇讗讜 讚专讱 讛注讘专转讜 讛讜讗 讜诇讗 诪住转讘专 诪"诪 驻砖讜讟 砖诇 砖讗专 讞讬讜转 砖讙讚诇转谉 讻讱 讻砖诇 讬注诇 讜讻驻讜驻讬谉 砖诇 砖讗专 讘讛诪讜转 砖讚专讻谉 讘讻驻讜驻讬诐 讻砖诇 讝讻专讬诐 诇转谞讗 讚诪转谞讬' 讜讛讛讬讗 讚讗诪专讬谞谉 诇注讬诇 诪驻谞讬 诪讛 转讜拽注讬谉 讘砖讜驻专 砖诇 讗讬诇 诪讬诇转讗 讗讞专讬转讬 讛讬讗 诇讜诪专 砖诪爪讜讛 诪谉 讛诪讜讘讞专 讘砖诇 讗讬诇 诪诪砖 讜诇讗 讘砖讗专 讻驻讜驻讬谉 讜讛讗 诇讗 诪讬转谞讬讗 讘诪转谞讬' 讻诇诇, 讜讻谉 讝讜 砖讗诪专讜 砖诐 诇诪讛 转讜拽注讬谉 讜诪专讬注讬谉 讻砖讛谉 讬讜砖讘讬谉 讜转讜拽注讬谉 讜诪专讬注讬谉 讻砖讛谉 注讜诪讚讬谉 诪爪讜讛 砖谞讛讙讜 讘讛 诪谉 讛诪讜讘讞专 拽讗诪专 讚诪转谞讬转讬谉 诇讗 拽转谞讬 讗诇讗 注诇 住讚专 讘专讻讜转 诇讻转讞诇讛 讜讚讬注讘讚 讜砖诇讗 注诇 住讚专 讘专讻讜转 讬爪讗 讗诇讗 砖谞讛讙讜 诪爪讜讛 诪谉 讛诪讜讘讞专 讘砖转讬诐 砖诇讗 注诇 住讚专 讘专讻讜转 讜注诇 讛住讚专 讜驻讬专砖转讬讛 讘住驻专 讛诪诇讞诪讜转:





专砖讘"讗

砖讜驻专  砖诇 专讗砖 讛砖谞讛 砖诇 讬注诇 驻砖讜讟. 驻讬专砖 专砖"讬 讝"诇 讬注诇 讘讜拽讗讬 砖讟讬讬谉 砖讛讜讗 讞讬讛. 讜砖诇 讝讻专讬诐  讛讬讬谞讜 砖诇 讗讬诇 讻讚诪转专讙诪讬谞谉 (讘专讗砖讬转 讻讙, 讬讙) 讗讬诇 讚讜讻专讗. 讜讗讬 谞诪讬 讬讜讘诇 讚讗讬拽专讬 讚讬讻专讗,  讻讚讗诪专讬谞谉 讘讙诪专讗 (讻讜, 讗) 讜诪谞讗 诇谉 讚讛讗讬 讬讜讘诇讗 诇讬砖谞讗 讚讚讻专讗 讛讜讗, 讜讛专讘 讘注诇 讛注专讜讱 驻讬专砖,  讬注诇 讻砖讘讛 谞拽讘讛. 讜谞专讗讬谉 讚讘专讬 专砖"讬 讝"诇 讻讚诪转专讙诪讬谞谉 (讚讘专讬诐 讬讞, 讚) 讜讗拽讜 讜讚讬砖讜谉 讬注诇讗  讜专讜诪讗, 讜讻转讬讘 (转讛诇讬诐 拽讚, 讬讞) 讛专讬诐 讛讙讘讜讛讬诐 诇讬注诇讬诐, 讚讗诇诪讗 讬注诇 诪讬谉 讞讬讛  讛讜讗.
讬砖 诪驻专砖讬诐 讚讻讜诇讛 诪转谞讬转讬谉 驻诇讜讙转讗  谞讬谞讛讜 讜诇注讻讜讘讗 转谞讬谞谉, 讻诇讜诪专, 转谞讗 拽诪讗 住讘专 讚讻诇  讛砖讜驻专讜转 讻砖专讬谉 讞讜抓 诪砖诇 驻专讛, 讜专' 讬讜住讬 讛讻砖讬专 讗驻讬诇讜 砖诇 驻专讛, 讜讗讬讚讱 转谞讗 住讘专 讚砖诇 专讗砖  讛砖谞讛 讗讬谉 讻砖专 讘讜 讗诇讗 砖诇 讬注诇 驻砖讜讟, 诪砖讜诐 谞砖讗 诇讘讘讬谞讜 讗诇 讻驻讬诐 (讗讬讻讛 讙, 诪讗), 讜讛讜讗  讛讚讬谉 诇砖诇 讬讜讘诇 诪砖讜诐 讚砖讘讬注讬 砖讘讬注讬 诇讙讝讬专讛 砖讜讛, 讻讚讗讬转讗 讘驻专拽讬谉 诇拽诪谉 (专讗砖 讛砖谞讛 诇讚, 讗). 讜专'  讬讛讜讚讛 住讘专 讘专讗砖 讛砖谞讛 讘砖诇 讝讻专讬诐 讻驻讜驻讬谉, 诪砖诐 讚讻转讬讘 (诪诇讻讬诐-讗 讟, 讙) 讜讛讬讜 注讬谞讬 讜诇讘讬  砖诐 讻诇 讛讬诪讬诐. 讜讘讬讜讘诇讜转 讘砖诇 讬注诇讬诐. 诪砖讜诐 讚讛讜讬 住讬诪谉 诇讞讬专讜转. 讜讗讬 谞诪讬 讻讟注诪讗 讚讙专住讬谞谉  讘讬专讜砖诇诪讬 (诪讻讬诇转讬谉 驻"讙 讛"讛) 转拽谞讜 讗转 讛诪爪讜讬 诇诪爪讜讬 讜砖讗讬谞讜 诪爪讜讬 诇砖讗讬谞讜 诪爪讜讬. 讜讛讚讬谉  驻讬专讜砖讗 诇讗 诪住转讘专, 讚讗诐 讗讬转讗 讛讬讻讬 诪住转讬诐 住转讜诪讬 讜转谞讬 砖讜驻专 砖诇 专讗砖 讛砖谞讛 砖诇 讬注诇 驻砖讜讟,  讚诪砖诪注 讚讛谞讬 转谞讗讬 讚诇注讬诇 诪讜讚讜 讘讛讗, 讚讗讬 诇讗, 讛讜讛 诇讬讛 诇驻专讜砖讬 讜专' 驻诇讜谞讬 讗诪专 砖诇 专讗砖  讛砖谞讛 砖诇 讬注诇, 讜讗讬 谞诪讬 讗讞专讬诐 讗讜诪专讬诐, 讜讚讻讜转讛 诇讗 讗砖讻讞谉 讘砖讜诐  讚讜讻转讗. 讜注讜讚, 讚讘拽专讗 诇讗 讻转讬讘 讘讬讛 驻砖讜讟 讜诇讗 讻驻讜祝, 讗诇讗  转注讘讬专讜 砖讜驻专 讻转讬讘 讘讬讛, 讜讻讜诇讛讜 讗讬拽专讜 砖讜驻专. 讜专' 讬讛讜讚讛 谞诪讬 讚讗诪专, 讚砖诇 专讗砖 讛砖谞讛 诇讗  诪讻砖专讬谞谉 讘讬讜讘诇 讜砖诇 讬讜讘诇 诇讗 诪讻砖专讬谞谉 讘专讗砖 讛砖谞讛 诪谞讗 诇讬讛.
讗诇讗 讜讚讗讬 讻讜诇讛讜  诇诪爪讜讛 拽讗诪专讬谞谉 讜诪讚专讘谞谉. 讜转"拽 讜专' 讬讜住讬 诇讗 砖讬讬讻讗 讘驻诇讜讙转讗 讚专' 讬讛讜讚讛 讜转"拽 讚讬讚讬讛, 讚专'  讬讜住讬 讜转谞讗 拽诪讗 驻诇讬讙讬 讘讛讻砖专 砖讜驻专讜转 讜驻住讜诇谉, 讚转"拽 住讘专 讻讜诇讛讜 讻砖专讬谉 讞讜抓 诪砖诇 驻专讛 砖讛讜讗  驻住讜诇 诇驻讬 砖讛讜讗 拽专谉, 讜专' 讬讜住讬 诪讻砖讬专 讗驻讬诇讜 砖诇 驻专讛. 讜讗讞专 讻讱 谞讞诇拽讜 讗讬讚讱 转谞讗讬 讘诪爪讜讛  诪谉 讛诪讜讘讞专, 讚转"拽 诇诪爪讜讛 诪谉 讛诪讜讘讞专 砖诇 专讗砖 讛砖谞讛 砖诇 讬注诇 驻砖讜讟, 讜讛讜讗 讛讚讬谉 诇砖诇 讬讜讘诇讜转  诪砖讜诐 讙讝讬专讛 砖讜讛. 讜专' 讬讛讜讚讛 住讘专 讚砖诇 专讗砖 讛砖谞讛 讻诇 诪讛 讚讻讗讬祝 讟驻讬 注讚讬祝, 讜砖诇 讬讜讘诇讜转  诪砖讜诐 讚诇讞讬专讜转 拽讗 讗转讬, 讻诇 诪讛 讚驻砖讬讟讬 讟驻讬 注讚讬祝. 讜讗注"讙 讚讙诪专讬谞谉 砖讘讬注讬 砖讘讬注讬 诇讙讝讬专讛  砖讜讛, 讛讗 诪讬诇转讗 诇讗讜 讚讗讜专讬讬转讗 讛讜讗, 讚讗讬 诪讚讗讜专讬讬转讗 讛谞讬  讜讛谞讬 讻砖专讬谉 讘讬谉 讘砖诇 讬讜讘诇 讘讬谉 讘砖诇 专讗砖 讛砖谞讛, 讜讗谞谉 讛讜讗 讚讗诪专讬谞谉 诪住讘专讗 讛讬 诪讬谞讬讛讜 注讚讬祝  讟驻讬 诇住讬诪谞讗 讘注诇诪讗, 诇讝讻讜专 诇讬砖讗 诇讘讘讬谞讜 讗诇 讻驻讬诐, 砖诇讗 讬讛讗 讘诇讘 讻驻讬驻讜转 讜注拽诪讬诪讜转. 讗讜  诇讛讬讜转 讛诇讘 讻驻讜祝 讜谞讻谞注, 讜讛诇讻讱 诇讙讝讬专讛 砖讜讛 诇讬转 诇讛 讚讜讻转讗 讘讛讗 诪讬诇转讗. 讜转讚注 诇讱 讚诇诪爪讜讛  讗诪专讬谞谉, 诪讚讗诪专 专' 诇讜讬 讘讙诪专讗 (讻讗谉) 诪爪讜转 砖讜驻专 砖诇 专讗砖 讛砖谞讛 讜砖诇 讬讜诐 讛讻驻讜专讬诐 讘讻驻讜驻讬诐,  讗诇诪讗 讻讜诇讛 诪讬诇转讗 诇诪爪讜讛 拽讗诪专 讜诇讗 诇注讬讻讜讘讗. 讜专' 讗讘讛讜  谞诪讬 讚拽讗诪专 讘驻专拽讬谉 拽诪讗 (讟讝, 讗) 诇诪讛 转讜拽注讬谉 讘砖讜驻专 砖诇 讗讬诇, 诇诪爪讜讛 诪谉 讛诪讜讘讞专 拽讗诪专, 讜讛讗  讚拽讗诪专 讗诪专 讛拽讘"讛 转拽注讜 诇驻谞讬 讘砖讜驻专 砖诇 讗讬诇 讻讚讬 砖讗讝讻讜专 诇讻诐 注拽讬讚转 讬爪讞拽, 讟注诪讬 谞讬谞讛讜  诇诪讗讬 讚转拽讬谞讜 专讘谞谉. 讜讗注"讙 讚专' 诇讜讬 讗诪专 讘讬讜讘诇 谞诪讬 讘砖诇 讻驻讜驻讬诐 诪砖讜诐 讙讝讬专讛 砖讜讛 讚专讗砖  讛砖谞讛, 诇讗 拽砖讬讗 诪讬讚讬, 讚专' 诇讜讬 讛讻讬 拽讗诪专, 讻讬讜谉 讚讘专讗砖 讛砖谞讛 讟驻讬 注讚讬祝 讘讻驻讜驻讬诐, 讜讘砖诇  讬讜讘诇 诇讗 讗讻驻转 诇谉 讘讬谉 讛讗讬 诇讛讗讬, 讜讘讻讜诇讛 诪讬诇讬讛讜 砖讜讛 专讗砖 讛砖谞讛 讜讬讜讘诇, 诇注谞讬谉 讻驻讜祝  讜驻砖讜讟 谞诪讬 讟驻讬 注讚讬祝 诇诪注讘讚 讘讻驻讜祝 讻专讗砖 讛砖谞讛, 讚讻讬讜谉 讚讗驻砖专 诇诪注讘讚 讛讗讬 讻讬 讛讗讬,  注讘讚讬谞谉.



讛讗 讚讗诪专 专' 诇讜讬: 砖诇 讻诇 讛砖谞讛  讘驻砖讜讟讬谉. 转诪讬讛讗 诇讬 专' 诇讜讬 讚讗诪专 讻诪讗谉, 讚讛讗 转谞讗 拽诪讗 讚诪转谞讬转讬谉 讘讻驻讜驻讬诐 拽讗诪专, 讜专'  讬讛讜讚讛 诇讗 诪砖诪注 讚驻诇讬讙 讗诇讗 讘砖诇 专讗砖 讛砖谞讛 讜砖诇 讬讜讘诇, 讛讗 讘砖诇 转注谞讬讜转 诇讗. 讜砖诪讗 专' 诇讜讬  诇讗讜 讚讜拽讗 驻砖讜讟讬谉 拽讗诪专, 讗诇讗 讗驻讬诇讜 讘驻砖讜讟讬谉, 诇讗驻讜拽讬 讚诇讗 讘注讬谞谉 讚讜拽讗 讘讻驻讜驻讬谉 讻专讗砖  讛砖谞讛 讜讬讜讘诇. 讜讗讬 谞诪讬 讘驻砖讜讟讬谉 讚讜拽讗 诇讛讬讻讬专讗 讘注诇诪讗, 讚讗讬谞讜 讗诇讗  诇讻谞讜驻讬讗.





专讬讟讘"讗

诪转谞讬壮 砖讜驻专 砖诇 专状讛 砖诇 讬注诇 驻砖讜讟. 讜讗状转 讚讛讗 拽转谞讬 专讬砖讗 讻诇 讛砖讜驻专讜转 讻砖专讬谉 讜诇讗 诪驻诇讙讬谞谉 讘讬谉 驻砖讜讟 诇讻驻讜祝 讜讻状转 讚诪转谞讬壮 驻诇讬讙讗 专讬砖讗 讗住讬驻讗 讜转谞讗讬 讛讬讗 讻讚诪驻专砖讬 拽爪转 专讘谞谉 讝状诇 讞讚讗 讚讗状讻 转谞讗 讛讬讻讗 诪住转讬诐 诇讛 住转讜诪讬 讛状诇 诇诪转谞讬 讘住讬驻讗 专壮 驻壮 讗讜诪专 讗状谞 讗讞专讬诐 讗讜诪专讬诐 讜注讜讚 讛讬讻讗 诇讗 诪驻专砖讬 诇讛 讘讙诪专讗 讜谞讜拽诪讛 讻转谞讗讬 讜谞讬诪讗 讗讬谞讛讜 讛谞讬 转谞讗讬 讚讛讻讬 讗讜专讞讗 讚转诇诪讜讚讗 讜注讜讚 讗讬 讛讱 住讬驻讗 诇注讬讻讜讘讗 讛讜讗 讜诪讚讗讜专讬转讗 诪谞讗 诇讬讛 诇讛讗讬 转谞讗 讚讘注讬谞谉 诪讚讗讜专讬转讗 讻驻讜祝 讜诇讗 驻砖讜讟 讚讛讗 砖讜驻专 讗诪专 专讞诪谞讗 讜讻讬谉 砖讛讜讗 讻驻讜祝 讗讜 驻砖讜讟 砖讜驻专 讛讜讗. 讜讛谞讻讜谉 讚注讬拽专 诪转谞讬壮 诪讬诇讬 诪讬诇讬 拽转谞讬 讜讘专讬砖讗 拽转谞讬 讚讬谉 转讜专讛 讜讛讱 住讬驻讗 诇诪爪讜讛 诪谉 讛诪讜讘讞专 诪讚专讘谞谉 讚住讘专 转状拽 讚驻砖讜讟 诪注诇讬 讟驻讬 诇专状讛 讻讚讗诪专讬壮 讘讙诪专讗 讚讛讗 讚驻砖讜讟 讟驻讬 诪注诇讬 讻讚讬 砖讬讛讗 讝讻专 诇驻砖讜讟 讛讚讜专讬 讛诇讘 讜讙诐 诇驻砖讜讟 专讗砖谞讜 讘转驻诇讛 诇诪注诇讛 讻讚讻转讬讘 谞砖讗 诇讘讘讬谞讜 讗诇 讻驻讬诐 讜讻讜壮 讜诪砖讜讛 讬讜讘诇 诇专状讛 诪砖讜诐 讚讻转讬讘 砖讘讬注讬 砖讘讬注讬 诇讙讝状砖 讻讚讗讬转讗 讘驻壮 讚诇拽诪谉. 讜专壮 讬讛讜讚讛 住讘专 讚诪爪讜讛 讬讜转专 讘专状讛 讘讻驻讜驻讬谉 讚讻诪讛 讚讻讬讬祝 讟驻讬 诪注诇讬 讝讻专 诇讻讜祝 讛讙讜祝 诇转驻诇讛 讜转讞谞讜谞讬诐 讻注谞讬 讻讬 讬注讟讜祝 讜讘讬讜讘诇 讘注讬 砖诇 讬注诇 驻砖讜讟 诇驻讬 砖讛讜讗 讚专讱 讞讬专讜转 诇注讘讚讬诐 砖谞砖讗讜 专讗砖 讗状谞 讻讟注诪讗 讚驻专讬砖讜 讘讬专讜砖诇诪讬 转拽谞讜 诪爪讜讬 诇诪爪讜讬 讜砖讗讬谞讜 诪爪讜讬 诇砖讗讬谞讜 诪爪讜讬 讜诇讗讜 诇诪讬诪专讗 讚专壮 讬讛讜讚讛 诇讬转 诇讬讛 讙讝讬专讛 砖讜讛 讚砖讘讬注讬 砖讘讬注讬 讚讛讗 诇讗 住讙讬讗 讚诇讗讜 讛讻讬 讗诇讗 讚拽住讘专 讚讘讛讗 诪诇转讗 讚专讘谞谉 诇诪爪讜讛 诇讗 讞讬讬砖讬谞谉 诇讙状砖 讜诪讗讬 讚砖讬讬讱 讘诪诇转讗 诇诪注讘讚 注讚讬祝 讟驻讬. 讜讬注诇 驻专砖状讬 砖讛讜讗 诪讬谉 讞讬讛 砖讛讜讗 注讝 讛讘专 讜诇讗 讻驻讬壮 讘注诇 讛注专讜讱 砖讛讜讗 讻砖讘讛 拽讟谞讛 讚讛讗 讻转讘 砖讜专 砖讛 讻砖讘讬诐 讜砖讛 注讝讬诐 讜讻转讬讘 讜讗拽讜 讜讚讬砖讜谉 讜诪转专讙诪讬谞谉 讜讬注诇讗 讜专讬诪讗 讗诇诪讗 诇讗讜 讻砖讘讛 讛讬讗 讗诇讗 诪讬谉 讞讬讛 讜讻谉 讛讻转讜讘 讗讜诪专 讛专讬诐 讛讙讘讜讛讬诐 诇讬注诇讬诐 讜诪讬讛讜 拽砖讬讗 讚讛讗 讻转讬讘 拽专谞讜转 砖谉 讜讛讘谞讬诐 讜转专讙诐 讬讜谞转谉 拽专谞讬谉 讚讬注诇讬谉 讜讗状讻 砖诇 讬注诇 拽专谉 讗拽专讬 砖讜驻专 诇讗 讗拽专讬 讜讬状诇 讚讛讛讜讗 诪讬谞讗 讗讞专讬谞讗 讛讜讗 砖讗讬谉 拽专谉 砖诇讜 讞诇讜诇 (讜讛谞讬) [讜讛讜讬] 讬讜讚注 讚讛讗 讚拽转谞讬 砖诇 讬注诇 驻砖讜讟 诇讗讜 诇诪讬诪专讗 讚诪爪讜讛 讘砖诇 讬注诇 诪诪砖 讗诇讗 诪爪讜讛 讘驻砖讜讟讬谉 讜讬注诇 谞拽讟 诪砖讜诐 讚专讙讬诇讬 讘讬讛 讘诪拽讚砖 讜讻讚拽转谞讬 讜驻讬讜 诪爪讜驻讛 讝讛讘 讜砖转讬 讞爪讜爪专讜转 诪谉 讛爪讚讚讬谉 诇驻讬 诪谞讛讙 讛诪拽讚砖 讜讞讬讜讘 砖诇讜 转讚注 讚讛讗 专壮 讬讛讜讚讛 拽转谞讬 讘专状讛 讘砖诇 讝讻专讬诐 讻诇讜诪专 讘砖诇 讗讬诇 讻讚讗诪专讬壮 讚拽专讜 诇讚讜讻专讗 讬讜讘诇讗 讜讘讜讚讗讬 讚讘砖诇 讝讻专讬诐 诇讗讜 讚讜拽讗 讗诇讗 诇驻讬 砖讛讜讗 诪爪讜讬 讜专讙讬诇 讗诇讗 讘砖诇 讻驻讜驻讬诐 讚讜拽讗 转讚注 讚讛讗 讗状专 诇讜讬 讘讙诪专讗 诪爪讜讛 讘讻驻讜驻讬谉 讜驻专讻讬谞谉 讜诇讬诪讗 讛诇讻讛 讻专壮 讬讛讜讚讛 讗诇诪讗 讚专壮 讬讛讜讚讛 诇讗 拽驻讬讚 讗诇讗 讗讻驻讜驻讬谉 讜诪讬谞讛 讚转状拽 诇讗 拽驻讬讚 讗诇讗 讗驻砖讜讟讬谉 讜讛讻讬 诪讜讻讞 讟注诪讗 讚讗诪专讬谞谉 注诇讬讛讜 讘讙诪专讗 讚诪专 住讘专 讻诪讛 讚驻砖讬讟 讟驻讬 诪注诇讬 讜诪专 住讘专 讻诪讛 讚讻讬讬祝 讟驻讬 诪注诇讬 讜讛讗 讚讗诪专讬壮 讘驻状拽 诇诪讛 转讜拽注讬谉 讘砖讜驻专 砖诇 讗讬诇 讛讗 驻专讬砖谞讗 注诇讛 讚讗讚专讘讛 讛讬讗 讝讜 砖讗诇转讜 砖诇 专壮 讗讘讛讜 注诇 讛诪谞讛讙 讻讬讜谉 讚诇讬讻讗 诇讗 讞讬讜讘讗 讚讗讜专讬转讗 讜诇讗 讞讬讜讘 诪爪讜讛 讚专讘谞谉:



讜讘转注谞讬转 讘砖诇 讝讻专讬诐. 驻讬壮 讚讗注状讙 讚转注谞讬转 讬讜诐 爪专讛 讜爪注拽讛 讛讜讗 讻诪讜 专状讛 讗驻状讛 讻讬讜谉 讚转拽讬注转讗 讗讬谞诐 讘讞讬讜讘 讙诪讜专 讗诇讗 讘讻谞讜驻讬讗 讜诇讛注诇讜转 转驻诇讛 讘转拽讬注讜转 讜讗讬谉 住讚专 转拽讬注讜转 讜诇讗 驻住讜诇讬 砖讜驻专 诪注讻讘讬谉 讘讛谉 讚讬谉 讛讜讗 讚诪砖讜讬谞谉 讘讛讜 讛驻专讬砖讗 讘讬谞讬讛 讜讘讬谉 转拽讬注讜转 讚讗讜专讬转讗 讜谞注讘讬讚 讘讻驻讜驻讬谉 诪砖讜诐 讛诇讻祝 讻讗讙诪讜谉 专讗砖讜 讻讗讚诐 讛谞讻诇诐 讜谞讞驻专 讻讬 诪注砖讬讜 讛讘讬讗讜 诇讜 爪专讛 讛讝讗转:



砖讜讛 讛讬讜讘诇. 驻讬壮 讬状讛 砖诇 讬讜讘诇:



诇转拽讬注讛 讜诇讘专讻讜转. 驻讬壮 诇住讚专 转拽讬注讜转 讜诇住讚专 讘专讻讜转 诇讜诪专 诪诇讻讬讜转 讝讻专讜谞讜转 讜砖讜驻专讜转 诪砖讜诐 讚注讘讚讬谞谉 讙讝讬专讛 砖讜讛 讘讻讜诇讛讜 讜讗注状讙 讚讘专讻讜转 讚专讘谞谉 谞讬谞讛讜 讻讚讗讬转讗 诇拽诪谉 讜专状讬 驻诇讬讙 讘注谞讬谉 讛砖讜驻专 诪讟注诪讗 讚讻转讬讘谞壮 诇注讬诇 讜讞讝讬谞谉 诇专壮 讬讛讜讚讛 讚诇讗 讗讬讬专讬 讘注谞讬谉 讛转注谞讬讜转 讜讬状讗 讚讻讬讜谉 讚诇讗 驻诇讬讙 诪讜讚讛 讛讜讗 诇转状拽 讚讘转注谞讬讜转 讘砖诇 讝讻专讬诐 讜讚讬谞谉 诇讚讘专讬讜 讻专状讛 讚诇讚讬讚讛 讚诪讬 讟驻讬 诪讬讜讘诇 砖讛讜讗 讚专讱 讞讬专讜转 讜拽状诇 讗状讻 专壮 诇讜讬 讚讗诪专 讜讘转注谞讬讜转 讘驻砖讜讟讬谉 讻讚讗讬转讗 讘诪拽爪转 谞讜住讞讬 讚讗诪专 讻诪讗谉 诇讗 转状拽 讜诇讗 专状讬 讜讬状讗 讚专壮 诇讜讬 讗祝 讘驻砖讜讟讬谉 拽讗诪专 诇讗驻讜拽讬 讚诇讗 讘注讬谞谉 讚讜拽讗 讘讻驻讜驻讬谉 讘专状讛 讗状谞 专壮 诇讜讬 驻诇讬讙 讜住讘专 讚驻砖讜讟讬谉 讚讜拽讗 注讚讬驻讗 诇讛讬讻专讗 讘注诇诪讗 讜讬讜转专 讛讬讛 谞状诇 讚专壮 讬讛讜讚讛 讘转注谞讬讜转 驻砖讜讟讬谉 讘注讬 讚诇讻状注 诪驻诇讙讬谞谉 讘讬谉 转拽讬注讜转 讚专状讛 讜砖诇 转注谞讬讜转 讚讛谞讬 讚讗讜专讬转讗 讜讛谞讬 讚专讘谞谉 讜诇讛讻讬 诇讗 讞讬讬砖 诇驻专讜砖讬 讗诇讗 (专诪讗) [专诪讝] 诇讛 讘诪讗讬 讚拽转谞讬 讘专状讛 转讜拽注讬谉 讘砖诇 讝讻专讬诐 讻诇讜诪专 讜诇讗 讘转注谞讬讜转 讜谞拽讟 讬讜讘诇 诇驻砖讜讟讬谉 诇讛讚讬讗 诪砖讜诐 讚讗讬讬专讬 讘讬讛 转状拽 讚讬讚讬讛 讜专壮 诇讜讬 讚讗诪专 讻专壮 讬讛讜讚讛 讜诪讻诇 诪拽讜诐 谞讜住讞讗讜转 讚诇讗 讙专住 讘专专壮 诇讜讬 讘转注谞讬讜转 讻诇讜诐 讜讘讜讚讗讬 讛讗 讚诇讗 讗讬讬专讬 讘讬讛 讗讜 诪砖讜诐 讚住讘专 讚诇讬讻讗 拽驻讬讚讗 讘转注谞讬讜转 讘讬谉 讻驻讜驻讬谉 诇驻砖讜讟讬谉 讗讜 诪砖讜诐 讚住讘专 讚诪爪讜讛 讘驻砖讜讟讬谉 讚讻讬讜谉 讚诇讚讘专讬讜 诪爪讜转 讬讜讘诇 讜专状讛 讘讻驻讜驻讬谉 讗状讗 诇讞讬讬讘 讘讛诐 讘转注谞讬讜转 讚讗状讻 讬讛讜 讻诇 转拽讬注讜转 讛砖谞讛 砖讜讬谉 讜讛注讜诇诐 谞讜讛讙讬谉 诇转拽讜注 讘转注谞讬讜转 讘讻驻讜驻讬谉 讻讚讘专讬 转状拽 讜讻驻讬 住讘专讗 专讗砖讜谞讛 砖讻转讘谞讜:



讙诪壮 讗诪专 专壮 诇讜讬 讜讻讜'. 驻讬壮 讗专讻讘讛 讗转专讬 专讻砖讬 住状诇 讘专状讛 讻专状讬 讚诪爪讜讛 讘讻驻讜驻讬谉 讜诇注谞讬谉 讬讜讘诇 住讘专 讚讘注讬谞谉 诇诪注讘讚 讙状砖 讻转状拽 讜讗驻讬壮 讘讛讗 讚诇讬讻讗 讗诇讗 诪讚专讘谞谉 讚讻讬讜谉 讚砖讜讛 讘讚讬谞讬 讚讗讜专讬转讗 讚讬谉 讛讜讗 讚诇砖讜讜 讘讛讗 讜讗注状讙 诇驻讬 住讘专讗 驻砖讜讟讬谉 注讚讬驻讗 讟驻讬 诇讬讜讘诇 砖讛讜讗 讞讬专讜转 讜砖诪讞讛 讜讬状讛 讛讗诪讜专 讻讗谉 驻砖讬讟讗 讚讛讬讬谞讜 讬状讛 砖诇 讬讜讘诇 讚讗诇讜 讬状讛 讚注诇诪讗 诇讬讻讗 诇讗 讞讬讜讘 讘转拽讬注讜转 讜诇讗 讞讬讜讘 讘专讻讜转 讻诇诇 讜诪讛 砖谞讛讙讜 诇转拽讜注 讘诪讜爪讗讬 讬状讛 住讬诪谉 转砖专状转 诪谞讛讙 讘注诇诪讗 讛讜讗 讜讬状讗 讻讚讬 诇注专讘讘 讛砖讟谉 讜诇讬转讗 讚砖讟谉 讘讬讜诪讗 讚讻驻讜专讬 诇讬讻讗 讻讚讗讬转壮 讘谞讚专讬诐 讜讘讬讜诪讗 讜注讜讚 砖转讜拽注讬谉 诇讗讞专 诪注专讬讘 讘讞讜诇 讗诇讗 讛讟注诐 讻讚讻转讘 专讘讬谞讜 讛讗讬 讝状诇 砖讛讜讗 讝讻专 诇讬讜讘诇 讜诇驻讬 砖讗讬谉 砖谞转 讛讬讜讘诇 讬讚讜注讛 诇讻诇 转讜拽注讬谉 讘讻诇 砖谞讛 讜砖谞讛 讜诇讚状讛 讗讬谉 讘专讻讛 讘转拽讬注讛 讝讜 讜讗讬谉 诪讚拽讚拽讬谉 讘讛 讘砖讜诐 驻讬住讜诇 诇讗 讘转拽讬注讛 讜诇讗 讘砖讜驻专:



讜砖诇 讻诇 讛砖谞讛 讘驻砖讜讟讬谉. 驻讬壮 砖诇 转注谞讬讜转 讜讛讗 驻专讬砖谞讗 讘诪转谞讬转讬谉:



专壮 诇讜讬 讚讗诪专 讻诪讗谉 讜讛讗谞谉 转谞谉 砖讜驻专 砖诇 专状讛 砖诇 讬注诇. 驻讬壮 讚拽住状讚 讚专壮 诇讜讬 讻讬讜谉 讚注讘讬讚 诇讛 砖诪注讬转讗 诇讚状讛 拽讗诪专 诇讛 讜诪讛讚专讬谞谉 讚讗讬讛讜 讚讗诪专 讻专壮 讬讛讜讚讗 讜诇讛讻讬 驻专讻讬谞谉 讜诇讬诪讗 讛诇讻讛 讻专壮 讬讛讜讚讛 讜诪讛讚专讬谞谉 讚讗状讻 讛讜讬 诪砖诪注 讚讗驻讬壮 讘讬讜讘诇 驻住讬拽 讻讜转讬讛 讜诇讗 谞讬讞讗 诇讬讛 讚诇讬诪讗 讛诇讻讛 讻专壮 讬讛讜讚讛 讘专状讛 讜讛诇讻讛 讻讚讘专讬 讞讻诪讬诐 讘讬讜讘诇 讚讗诐 讻谉 讛讜讬 诪砖诪注 讚讘讬讜讘诇 讘驻砖讜讟讬谉 讜诇诪讬诪专 讜讛诇讻讛 讻转状拽 讜诇讛砖讜转 讬讜讘诇 诇专状讛 诇讗 谞讬讞讗 讚拽诪讗专讬讱 讘诇讬砖谞讬讛 讟讜讘讗 讛讬诇讻讱 讗诪专 诇讛 讻砖诪注转讗 讜讛诇讻讛 讻诪讜转讜:





讛诪讗讬专讬

讛诪砖谞讛 讛专讘讬注讬转 砖讜驻专 砖诇 专讗砖 讛砖谞讛 砖诇 讬注诇 驻砖讜讟 讜讻讜' 讻讜谞转 讛诪砖谞讛 诇讘讗专 诇谞讜 砖讗注"驻 砖专讜讘 讛砖讜驻专讜转 讻砖专讬诐 讻诪讜 砖讛转讘讗专 讘诪砖谞讛 砖诇驻谞讬讛 讬砖 诪讛诐 砖讛讜讗 拽讜讚诐 诇讻转讞诇讛 讜讗诪专 砖讘专"讛 注拽专 讛诪爪讜讛 讘砖诇 讬注诇 砖讛讜讗 驻砖讜讟 砖讻诇 转拽讬注讛 砖讘转驻诇讛 诇驻砖讜讟 讗谞讜 爪专讬讻讬诐 讜驻讬讜 诪爪讜驻讛 讝讛讘 驻讬' 讘讙诪' 砖诇讗 讘诪拽讜诐 讛谞讞转 驻讛 砖诇讗 转讛讗 讞爪讬爪讛 讘讬谞讜 讜讘讬谉 砖驻转讬讜 讜砖转讬 讞爪讜爪专讜转 诪砖谞讬 爪讚讚讬诐 讻诇讜诪专 讛转讜拽注 讘砖讜驻专 注讜诪讚 讘讗诪爪注 讜讛转讜拽注讬诐 讘讞爪讜爪专讜转 注讜诪讚讬诐 诇讜 诪讝讛 讜诪讝讛 讜转讜拽注讬诐 注诪讜 讜讛转讜拽注 讘砖讜驻专 诪讗专讬讱 讗讞专 砖驻住拽 拽讜诇 讛讞爪讜爪专讜转 诪驻谞讬 砖诪爪讜转 讛讬讜诐 讘砖讜驻专 讜驻讬' 讘讙诪' 砖诇讗 谞讗诪专 讚讘专 讝讛 讗诇讗 讘诪拽讚砖 讗讘诇 讘讙讘讜诇讬谉 诪拽讜诐 砖讬砖 讞爪讜爪专讜转 讻讙讜谉 转注谞讬讜转 讗讬谉 砖讜驻专 诪拽讜诐 砖讬砖 砖讜驻专 专"诇 专"讛 讗讬谉 讞爪讜爪专讜转 讜讘转注谞讬讜转 砖讛讬讜 转讜拽注讬谉 讘砖讜驻专 讘讗讜转谉 讜' 讘专讻讜转 讛谞讜住驻讜转 讻诪讜 砖讛转讘讗专 讘诪拽讜诪讜 讘诪住' 转注谞讬转 讟"讝 讘' 转讜拽注讬谉 讘砖诇 讝讻专讬诐 专"诇 砖讜驻专 砖诇 讗讬诇 砖讛讜讗 讻驻讜祝 讜诇讗讜 讚讜拽讗 讝讻专讬诐 讜诇讗 谞拽讘讜转 讗诇讗 讝讻专讬诐 讚拽讗诪专 驻讬专讜砖讜 讗讬诇讬诐 砖转专讙讜诪讜 讚讻专讬谉 讜拽专谉 砖诇讛诐 讻驻讜祝 讜诪爪讜讛 讘讜 讬讜转专 诪讘讗讞专讬诐 砖诪转讜讱 讛转注谞讬转 讜讛爪专讛 讛讜讗 爪专讬讱 诇讻讜祝 专讗砖讜 讜诇讘讜 讜讛讜讗 讛专诪讝 讘讻驻讜祝 讜驻讬讜 诪爪讜驻讛 讻住祝 砖讗讬谉 砖诐 讻讘讜讚 讬讜诐 讟讜讘 讜砖转讬 讞爪讜爪专讜转 讘讗诪爪注 讜砖谞讬 砖讜驻专讜转 讗讞讚 诪讬诪讬谉 诇讞爪讜爪专讜转 讜讗讞讚 诪砖诪讗诇诐 砖讻诇 砖讛讜讗 注拽专 诪爪讜讛 诇讬讜诐 讛讜讗 诪讜谞讞 讘讗诪爪注 讜诪"诪 讗讬谉 讞爪讜爪专讜转 讘讗讜转 驻讞讜转 诪砖谞讬诐 砖讜驻专 诪拽爪专 讜讞爪讜爪专讜转 诪讗专讬讻讜转 讗讞专 讛驻住拽 拽讜诇 讛砖讜驻专 砖诪爪讜转 讛讬讜诐 讘讞爪讜爪专讜转 讚讻转讬讘 注诇 讛爪专 讛爪讜专专 讗转讻诐 讜讛专注讜转诐 讘讞爪讜爪专讜转 讻诇 砖讬爪专 诇讻诐.



砖讜讛 讛讬讜讘诇 诇专"讛 讜讻讜' 驻讬专讜砖 讛砖讜讛 讛讻转讜讘 讬讜诐 讛讻驻讜专讬诐 砖诇 讬讜讘诇 砖讛讬讜 转讜拽注讬谉 讘讜 砖讜驻专 诇砖诇讜讞 注讘讚讬诐 诇讛讬讜转 讗讜转讛 转拽讬注讛 讘驻砖讜讟 讻砖诇 专"讛 讻诪讜 砖讚专砖讜 讘讞讚砖 讛砖讘讬注讬 砖讬讛讜 讻诇 转拽讬注讜转 砖诇 讞讚砖 讛砖讘讬注讬 砖讜讜转 讜诇讘专讻讜转 驻讬专讜砖 诇讻诇讜诇 讘转讜讱 讛转驻诇讛 诪诇讻讬讜转 讝讻专讜谞讜转 讜砖讜驻专讜转 注诇 讛讚专讱 砖注讜砖讬谉 讘专"讛 讜诪"诪 驻讬' 讘讙诪' 砖讗讬谉 讗讜诪专讬谉 讘讬讜诐 讛讻驻讜专讬诐 砖诇 讬讜讘诇 讝讛 讛讬讜诐 转讞诇转 诪注砖讬讱 砖讗讬谉 讗讜诪专讬谉 讻谉 讗诇讗 讘转砖专讬 讜诇讚注转 讛讗讜诪专 讘转砖专讬 谞讘专讗 讛注讜诇诐 讜专' 讬讛讜讚讛 讞讜诇拽 讘注谞讬谉 讛砖讜驻专 诇讜诪专 砖讘专"讛 注拽专 讛诪爪讜讛 讘砖诇 讗讬诇 砖讛讜讗 讻驻讜祝 砖讗祝 讛讜讗 讬讜诐 讛讚讬谉 讜爪专讬讱 诇讻驻讬讬转 讛诇讘 讜诇砖讞讬讬转 讛拽讜诪讛 讗讘诇 砖诇 讬讜讘诇 砖讛讜讗 诇住讬诪谉 讞讬专讜转 讜砖诇讜讞 注讘讚讬诐 讘砖诇 讬注诇讬诐 讗讘诇 讘砖诇 转注谞讬讜转 诪讜讚讛 专' 讬讛讜讚讛 讘讻驻讜驻讬诐 讜讬砖 讞讜诇拽讬谉 讘讝讜 讜讗讬谉 谞专讗讛 诇讬 讜诇注谞讬谉 驻住拽 诇诪爪讜讛 讛诇讻讛 讻专' 讬讛讜讚讛 诇讛讬讜转 砖诇 专"讛 讘讻驻讜驻讬诐 讜砖诇 讬讜讘诇 讘驻砖讜讟讬诐 讜讘转诇诪讜讚 讛诪注专讘 讛讜讝讻专 讟注诐 砖驻讬专砖谞讜 转拽谞讜 讻驻讜祝 诇讻驻讜祝 讜驻砖讜讟 诇驻砖讜讟 专"诇 讻驻讜祝 讘讝诪谉 砖讛诇讘讘讜转 讻驻讜驻讬诐 讜驻砖讜讟 诇讝诪谉 砖讛诇讘讘讜转 诪专讜讜讞讬诐 讜注讜讚 讗诪专讜 砖诐 转拽谞讜 诪爪讜讬 诇诪爪讜讬 讜砖讗讬谞讜 诪爪讜讬 诇砖讗讬谞讜 诪爪讜讬 驻讬专讜砖 专"讛 诪爪讜讬 砖讛讜讗 讘讻诇 砖谞讛 讜讻谉 砖讜驻专 砖诇 讗讬诇 诪爪讜讬 讜诪"诪 讻诇诐 讻砖专讬诐 讘讚讬注讘讚 讞讜抓 诪砖诇 驻专讛 讻诪讜 砖讘讬讗专谞讜.



讝讛讜 讘讬讗讜专 讛诪砖谞讛 讜驻住拽 砖诇讛 讜诪讛 砖讘讗 注诇讬讛 讘讙诪专讗 讻讱 讛讜讗:





诪讛专砖"讗 - 讞讬讚讜砖讬 讛诇讻讜转

讙诪专讗 讜讘讬讜诐 讛讻驻讜专讬诐 讻诪讛 讚讻讬讬祝 讗讬谞讬砖 讟驻讬 诪注诇讬 讻"讛 讘讻诇 谞讜住讞讗讜转 讛讬砖谞讜转 讜讗"讗 诇讜诪专 讻讱 讚讛讗 讗诇讬讘讗 讚转"拽 讚诪转谞讬' 拽讬讬诪讬谞谉 讜讗讬讛讜 诇讗 驻诇讬讙 讘讬讜讛"讻 讗专"讬 讚住"诇 讘砖诇 讬注诇讬诐 讜讛讬讛 谞专讗讛 诇讛讙讬讛 讜讘讬讜讛"讻 讻诪讛 讚驻砖讬讟 讗讬谞讬砖 讻讜' 讗讘诇 诪诪讛 砖驻专砖"讬 讜讚讬讜讛"讻 谞诪讬 诪砖讜诐 讚砖讜讬讬讛 讘讙"砖 讻讜' 谞专讗讛 讚诇"讙 诇讬讛 讛讻讗 讻诇诇 讜诪讬讛讜 诇注讬诇 讘讚讘专讬 专"讬 诇讗 转拽砖讬 讚拽讗诪专 转诇诪讜讚讗 讟注诪讗 讜讘讬讜讛"讻 讻诪讛 讚驻砖讬讟 讻讜' 讚讛转诐 讜讚讗讬 讗讬爪讟专讬讱 诇讛讗讬 讟注诪讗 讗注"讙 讚诇讬转 诇讬讛 讙"砖 诪"诪 诇诪讛 诇讗 谞讬诪讗 讘讬讜讛"讻 讘讬谉 讘驻砖讜讟 讘讬谉 讘讻驻讜祝 讜讘讚驻讜住 讞讚砖 讘讘讝诇讬讗讛 讛讙讬讛讜 讜讘转注谞讬讜转 讻诪讛 讚讻讬讬祝 讗讬谞讬砖 讻讜' 讙诐 讝讛 讗讬谞讜 诪讬讜砖讘 诇驻讬 诪讛 砖驻专砖"讬 讜讘转注谞讬讜转 讚诇讻谞讜驻讬讗 诇讗 讗讬讻驻转 诇谉 讜注讘讚讬谞谉 讻驻讜驻讬诐 诇讛讬讻专讗 讻讜' 讜爪"注:


转讜住' 讘讚"讛 砖诇 讬注诇 讻讜' 讻砖讘讛 谞拽讘讛 讜拽专谉 讛讻砖讘讛 讻讜' 注讻"诇 讻爪"诇:


讘讗"讚 讜诪讬讛讜 拽"拽 讚讛讗 专' 诇讜讬 讻讜' 讛讬讬谞讜 诪砖讜诐 讚讬诇驻讬谞谉 讙"砖 讻讜' 注讻"诇 讜注讬讬谉 讘专讗"砖 讬讬砖讜讘 诇讝讛:


讘讚"讛 专"讬 讗讜诪专 讻讜' 讘砖诇 讝讻专讬诐 讻砖诇 专"讛 讻讜' 讬讜诐 讛讚讬谉 讜诇讛讝讻讬专 注拽讬讚讛 讻讜' 讗讬谉 诇讞讜砖 讗诇讗 砖讬讛讗 砖诐 砖讜驻专 注诇讬讜 讻讜' 注讻"诇 讻爪"诇 拽"拽 诇讚讘专讬讛诐 讚讛讗 拽讗诪专 讟注诪讗 讘讙诪专讗 诇专"讬 讜讘讬讜讛"讻 讻诪讛 讚驻砖讬讟 讻讜' 讜讚讜"拽:


讘讗"讚 讗注"讙 讚专' 诇讜讬 谞诪讬 诪砖讜讛 诇讛讜 诇注谞讬谉 讝讛 讻讜' 注讻"诇 讻爪"诇:





诪讛专砖"讗 - 讞讬讚讜砖讬 讗讙讚讜转

讘诪讗讬 拽讘注讱 讻讜' 讜诪诪讬诇讗 讛讜讛 讬讚注谞讗 讻讜' 专"诇 讚诪转讜讱 转砖讜讘转讜 砖诇 讛讛讜讗 讙讘专讗 讗讛谞讱 砖讗诇讜转 讛讬讬转讬 诪讘讬谉 诪讛 讻讜讜谞转讜 讘诇砖讜谉 拽讘注谉 讜拽讗诪专 讚讗讬讛讜 诇讜讬 讛讜讛 住讘专 讚诪讬诇转讗 讚讗讬住讜专讗 拽讗"诇 讜诇讗 砖讬讬讱 诇砖讗讜诇 讘讗讬住讜专讗 讘诪讗讬 拽讘注讱 讻讜':


诇讗 讛讜讜 专讘谞谉 讬讚注讬谉 讻讜' 砖诪注讜讛 诇讗诪转讗 讻讜'. 讚讗砖讻讞谉 讚专讘谞谉 诇讗 讛讬讜 诪砖转诪砖讬谉 诇驻注诪讬诐 诇讗 讘诇讬砖谞讗 讚拽专讗 讜诇讗 讘诇讬砖谞讗 讚砖讗专 讗讬谞砖讬 讜诇驻注诪讬诐 讗驻讬' 讘诇讬砖谞讗 讚专讘谞谉 诇讗 讛讜讬 诪砖转诪砖讬诐 讻讚讗讬转讗 讘驻' 注砖专讛 讬讜讞住讬谉 讚讗"诇 专"谞 诇专讘 讬讛讜讚讛 驻讜专转讗 讚讙讜谞讚专讗 拽注讘讬讚谞讗 讜讗"诇 诪讬 住谞讬 诪注拽讛 讚讻转讬讘 讘讗讜专讬讬转讗 讗讜 诪讞讬爪讛 讚讗诪专讬 专讘谞谉 讻讜' 讜诪讬 住谞讬 住驻住诇 讻讜' 讗讜 讗讬爪讟讘讗 讚讗诪专讬 讗讬谞砖讬 讻讜' 注"砖 讘讻讛"讙 讜讗驻砖专 讚讛讛讬讗 诪讘讬转 专' 讛讜讬转 讚讬讚注讬 讛转诐 讘讻诇 讛谞讬 诇讬砖谞讬 讚谞拽讟 讘砖诪注转讬谉 讜诇讗 讛讜讜 讬讚注讬 讘讬讛 专讘谞谉:





专砖"砖

讙诪专讗 讞诇讜讙诇讜讙讜转. 注讬' 专砖"讬 讜转讜住' 砖讛讘讬讗讜 诪讙诪专讗 讚讬讜诪讗. 讜诇砖讜谉 诪砖谞讛 讛讬讗 讘专驻"讟 讚砖讘讬注讬转 讜讛讜讘讗讛 讙"讻 讘讙诪专讗 讚住讜讻讛 (诇讟 讘). 讜诇砖讜谉 专砖"讬 讘诪讙讬诇讛 砖谞讜讬 讘讻"诪 讘诪砖谞讛 讜讘专讬讬转讗:



讘诪砖谞讛 讜驻讬讜 诪爪讜驻讛 讝讛讘. 讜驻专砖"讬 讘砖诇 诪拽讚砖. 讛谉 讘讙诪专讗 诇拽诪谉 (讻讝) 诇讗 诪爪讬谞讜 讝讛 讗诇讗 诇注谞讬谉 讞爪讜爪专讜转 讜砖讜驻专. 讜讗讜诇讬 讻讗谉 住"诇 讝"诇 诪讚拽讗诪专 讛砖"住 住转诪讗 专"驻 讘"砖 住讘专 诇诪讬注讘讚 讻诪转谞讬' 讜诇讗 爪讬讬谉 讘驻专讟 注诇 讚讬谞讗 讚讞爪讜爪专讜转 讜砖讜驻专 讜讙诐 专讘讗 讗"诇 住转诐 诇讗 讗诪专讜 讻讜' 诪砖诪注 诇讬讛 讚拽讗讬 讙诐 讗讝讛 (讜讻"诪 讚注转 讛驻讜住拽讬诐 诪讚诇讗 讛讝讻讬专讜讛讜. 讗讱 注诇 讛专诪讘"诐 拽砖讬讗 讚诇讗 讛讘讬讗讛讜 讗祝 诇注谞讬谉 诪拽讚砖. 砖讜讘 诪爪讗转讬 诇讛诇讞"诪 砖注诪讚 注诇讬讜 讘讝讛 讘专讬砖 讛诇' 转注谞讬转) 讜讛讗 讚诪讬讬转讬 转谞"讛 讜砖诐 诇讬转讗 讗诇讗 讚讬谞讗 讚讞爪讜爪专讜转 讜砖讜驻专 讬"诇 讚讛讻讬 诪讬讬转讬 讻讬讜谉 讚讞讝讬谞谉 讚讘讞讚 讚讬谞讗 讚诪转谞讬' 讗祝 讚拽转谞讬 住转诪讗 诪"诪 讗讬讬专讬 讚讜拽讗 讘诪拽讚砖 讗"讻 谞讜讻诇 诇讜诪专 讚讙诐 讚讬谉 讛砖谞讬 讘诪拽讚砖 讚讜拽讗. 讜讛砖转讗 讚讗转讬谞讗 诇讛讻讬 讬"诇 讚讙诐 讛讗 讚谞拽讟 砖诇 讬注诇 讜驻诇讜讙转转 专"讬 讜诪讬诪专讗 讚专' 诇讜讬 讙"讻 讘诪拽讚砖 讗讬讬专讬. 讜讻"诪 诇讬砖谞讗 讚专"讬 讘讘专讬讬转讗 讛讬讜 转讜拽注讬谉. 讗讘诇 讘讙讘讜诇讬谉 讻诇 讛砖讜驻专讜转 讻砖专讬谉 讞讜抓 诪砖诇 驻专讛 讻讘诪转谞讬' 讚诇注讬诇 讜讗"砖 诪讛 砖讙诪讙诪讜 讛转讜住' 讘住转讬专转 讘' 诪砖谞讬讜转 讛诇诇讜:



诪砖谞讛 砖诐 砖讜讛 讛讬讜讘诇 诇专"讛 诇转拽讬注讛. 驻讬' 讛专诪讘"诐 诇诪谞讬谉 讛转拽讬注讜转 讜转讬诪讛 讚诪讗讬 砖讬讬讻讗 讛讻讗 讜驻专砖"讬 谞讻讜谉:



讙诪专讗 诪"住 讘专"讛 讻诪讛 讚讻讬讬祝 讗讬谞砖 讚注转讬讛 讟驻讬 诪注诇讬. 诪驻专砖"讬 讜转讜住' 谞专讗讛 讚诇"讙 转讬讘转 讚注转讬讛 (砖讜讘 专讗讬转讬 砖讛转讜讬"讟 讛专讙讬砖 讙"讻 讘讝讛 诪驻专砖"讬) 讜讬讛讬讛 诪讻讗谉 住诪讱 讙讚讜诇 诇讛诪转驻诇诇讬谉 讘专"讛 讜讬讜"讻 讘讻专讬注讛 讜讛讜讘讗讜 讙"讻 讘转讜住' 讘专讻讜转 (讬讘 讘. 诇"讗):



讙诪' 砖诐 讜讘转注谞讬讜转 讻诪讛 讚讻讬讬祝 讻讜' 诪注诇讬. 注讬' 诪讛专砖"讗. 讜诇"谞 讚讝讛 爪"诇 诇注讬诇 讘讟注诪讗 讚专"讬 讚诪砖诪注 讚诇讗 驻诇讬讙 讗转"拽 讘转注谞讬讜转 讚讻驻讜驻讬谉:



专砖"讬 讚"讛 砖讜讛. 讚讙诪专讬' 诇讛 诇讙讝讬专讛 砖讜讛 讻讜'. 讜讛专注"讘 住讬讬诐 砖讬讛讬讛 讻诇 转拽讬注讜转 砖讘讞讚砖 讛砖讘讬注讬 砖讜讜转 讝讜 讻讝讜. 讜诇讗 讚拽 讘诇讬砖谞讬讛 讚讝讛讜 诇讬砖谞讗 讚讛讬拽砖讗 砖讘转讞诇转 讛讘专讬讬转讗 讘住讜祝 诪讻讬诇转讬谉 诪讘讞讚砖 讛砖讘讬注讬 注"砖:





驻谞讬 讬讛讜砖注

讘诪砖谞讛 砖讜驻专 砖诇 专"讛 砖诇 讬注诇 驻砖讜讟 讜驻专砖"讬 讬注诇 讗砖讟讗讬谞讘讜拽. 讜谞专讗讛 砖讛讜讻专讞 诇驻' 讻谉 诪砖讜诐 讚诇讗 砖诪讬注 诇讬讛 诪讛 砖驻讬专砖 讛注专讜讱 讚讻砖讘讛 谞拽讘讛 谞拽专讗转 讬注诇 讗诇讗 讚讗讻转讬 讗讙讜驻讗 讚诪转谞讬' 拽砖讬讗 讚谞讛讬 讚住"诇 诇转"拽 讚诪转谞讬' 讚诪爪讜转 专"讛 讘驻砖讜讟讬谉 诪"诪 讗诪讗讬 拽转谞讬 砖诇 讬注诇 砖讛讜讗 诪讬谉 讞讬讛 讜诇讗 拽转谞讬 砖诇 讻讘砖讛 谞拽讘讛 砖讛讬讗 诪讬谉 讗讬诇 讜诇注讬诇 诪砖诪注 讚讬讜讘诇讗 诇讬砖谞讗 讚讚讬讻专讗 讛讜讗 讜诇驻讬 驻砖讟 讛住讜讙讬讗 讚诇注讬诇 讚讛讗讬 讚讬讻专讗 讛讬讬谞讜 诪讬谉 讗讬诇 讘讬谉 讝讻专讬诐 讜讘讬谉 谞拽讬讘讜转 讚诪讚拽转谞讬 转"拽 讞讜抓 诪砖诇 驻专讛 诪砖诪注 诪讬讛讜 讚诪讻砖专 讘谞拽讬讘讛 砖诇 诪讬谉 讗讬诇 讗诐 诇讗 砖谞讗诪专 讚讛讗讬 讬讜讘诇讗 诇讬砖谞讗 讚讚讬讻专讗 讚讗诪专讬谞谉 诇注讬诇 讛讬讬谞讜 讝讻专 诪诪砖 讜讗"讻 讟驻讬 注讚讬祝 讝讻专 诪砖讗专 诪讬谞讬谉 讗驻讬诇讜 诪诪讬谉 讞讬讛 诪谞拽讬讘讛 砖诇 诪讬谉 讗讬诇. 讗诇讗 讚诇驻"讝 诇讗 讛讜讛 讗"砖 讛讗 讚拽讗诪专 专"讬 讘专"讛 转讜拽注讬谉 讘砖诇 讝讻专讬诐 讜驻诇讬讙 讘讛讗 讗转"诇 讻讚诪砖诪注 讘讙诪' 讜讗"讻 诇驻讬专讜砖 专砖"讬 讚注"讻 讬注诇 讛讬讬谞讜 谞诪讬 讝讻专 讗"讻 诪讗讬 拽讗诪专 专"讬 讚讛讬讜 转讜拽注讬谉 讘砖诇 讝讻专讬诐 讛讗 转"拽 谞诪讬 讛讻讬 拽讗诪专 讜讘砖诇诪讗 讗讬 讗诪专讬谞谉 讻驻讬' 讛注专讜讱 讗讜 砖谞讗诪专 讚讚讬讻专讗 讜讝讻专讬诐 讛讻诇 诇砖讜谉 讗' 讛讜讗 讚讛讬讬谞讜 讗讬诇 讗"讻 讗"砖 诪砖讗"讻 诇诪讗讬 讚驻专讬砖讬转 讚诇转"拽 谞诪讬 讛讗讬 讬讜讘诇讗 讚诇砖讜谉 讚讬讻专讗 讛讜讗 讛讬讬谞讜 讝讻专 诪诪砖 讗"讻 诇讗 讛讜讬 诇讬讛 诇专"讬 诇诪讬诪专 讘讛讗讬 诇讬砖谞讗 讗诇讗 讘专"讛 讛讬讜 转讜拽注讬谉 讘砖诇 讗讬诇. 讜讛谞专讗讛 诪讝讛 讚诇驻讬' 专砖"讬 讛讗讬 转"拽 讚讛讻讗 诇讬转 诇讬讛 讻诇诇 讛讗 讚讗诪专讬谞谉 诇注讬诇 讚讬讜讘诇讗 诇讬砖谞讗 讚讚讬讻专讗 讛讜讗 讗诇讗 讻诪"砖 讛专诪讘"谉 讘驻讬' 讛讞讜诪砖 讚讬讜讘诇 诪诇砖讜谉 讞讬专讜转 讛讜讗 讜讗"讻 驻诇讬讙 讛讗讬 转谞讗 讚讛讻讗 讗转谞讗 拽诪讗 讚诇注讬诇 讚讛讗 讗诇讬讘讗 讚转"拽 诇注讬诇 诪驻专砖讬谞谉 讚讬讜讘诇讗 诇讬砖谞讗 讚讚讬讻专讗 讛讜讗 讜讙诐 讝讛 讚讜讞拽 诇讻讱 谞专讗讛 注讬拽专 讻讚驻专讬砖讬转 诇注讬诇 讘讙诪专讗 讚讗注"讙 讚讬讜讘诇讗 诇讬砖谞讗 讚讚讬讻专讗 讛讜讗 讛讬讬谞讜 诪砖讜诐 讚拽专谉 讛讗讬诇 专讗讜讬讛 讬讜转专 诇注砖讜转 诪讛谉 砖讜驻专讜转 砖诇 专砖讜转 诪砖"讛 谞拽专讗 讛砖讜驻专 注诇 砖诐 讬讜讘诇 讗讘诇 诇注讜诇诐 诇注谞讬谉 砖讜驻专 讚诪爪讜讛 住"诇 诇转谞讗 拽诪讗 讚讛讻讗 讚诪爪讜转讜 讘讬讜转专 驻砖讜讟 讜讗"讻 砖诇 讬注诇 讗注"讙 讚诪讬谉 讞讬讛 讛讜讗 讗驻"讛 诪爪讜转讜 讘讻讱 讻讬讜谉 砖讛讜讗 驻砖讜讟 讬讜转专 诪砖诇 讻砖讘讛 谞拽讬讘讛. 讜注讜讚 讬"诇 讚砖诇 讻砖讘讛 谞拽讘讛 诇讗 砖讻讬讞 讻诇诇 讚注"讻 爪"诇 讻谉 讗祝 诇驻讬' 讛注专讜讱 讙讜驻讗 讚讛讗 讗讬转讗 讘转讜住驻转讗 讜讛讘讬讗讛 讛专讗"砖 讝"诇 讚讟注诪讬讛 讚专讘讬 讬讛讜讚讛 讚转拽谞讜 诪爪讜讬 诇诪爪讜讬 讜砖讗讬谞讜 诪爪讜讬 诇砖讗讬谞讜 诪爪讜讬 讜讗"讻 诇驻讬' 讛注专讜讱 讝"诇 爪"诇 讚讻砖讘讛 谞拽讬讘讛 诇讗 砖讻讬讞 砖讬砖 诇讛 拽专谞讬讬诐 讜讻诪"砖 诪讛专"抓 讝"诇 讘转砖讜讘讛 讘住讜讙讬讗 讚讘讻讜专讜转 讗讜 砖谞讗诪专 讚拽专谉 砖诇讛 讗讬谞讜 专讗讜讬 诇砖讜驻专 讗"讻 诇驻讬' 专砖"讬 谞诪讬 讬"诇 讻谉 讚诪砖"讛 转拽谞讜 砖诇 讬注诇 讗注"讙 讚诪讬谉 讞讬讛 讛讜讗 讻谉 谞"诇:


驻讬专砖"讬 讘讚"讛 砖讜讛 讛讬讜讘诇 诇专"讛 讻讜' 讜讗注"讙 讚转拽讬注转讜 讘讬讜讘诇 讻讜' 讗诇讗 诇住讬诪谉 砖讬诇讜讞 注讘讚讬诐 讻讜' 讗驻"讛 讻讚专"讛 讘注讬' 诇诪注讘讚讬讛 讚讙诪专讬谞谉 诇讙讝讬专讛 砖讜讛 注讻"诇. 讜诇讻讗讜专讛 讬砖 诇转诪讜讛 诇诪讛 讛讜爪专讱 诇讻讱 讚讛讗 讘住诪讜讱 讘诇砖讜谉 讛讙诪' 讚讗诪专讬' 讘讬讛"讻 讻诪讛 讚驻砖讬讟 讗讬谞砖 讚注转讬讛 讟驻讬 诪注诇讬 驻讬' 专砖"讬 讚讻讬讜谉 砖讛谉 诇拽专讬讗转 讚专讜专 讘注讬讗 驻砖讜讟讬谉 讜讗"讻 讗讚专讘讛 讘讬讜讘诇讗 讗讬讻讗 讟注诪讗 讟驻讬 讘驻砖讜讟讬谉 诪讘专"讛 转讜 拽砖讬讗 诇讬 讚诇砖讬讟转 专砖"讬 专讘讬 讬讛讜讚讛 讜专讘谞谉 讘转专转讬 驻诇讬讙讬 讘专"讛 讗讬 讻驻讜祝 讚注转讬讛 讟驻讬 诪注诇讬 讗讜 驻砖讬讟 讚注转讬讛 讟驻讬 诪注诇讬 讜讘住讘专讜转 讛驻讜讻讜转 讜驻诇讬讙讬 谞诪讬 讘讙讝讬专讛 砖讜讛 讚砖讘讬注讬 砖讘讬注讬 讜讗"讻 讗讙讜驻讗 讚讙诪专讗 转拽砖讬 诇谉 诇诪讛 诇讬讛 讻讜诇讬 讛讗讬 讚讘驻砖讬讟讜转 诪爪讬 诇诪讬诪专 讚诇讻"注 讘专"讛 诪住讘专讗 讻驻讜驻讬谉 讜驻砖讜讟讬谉 砖讜讬谉 讘讟注诪讗 讚转驻诇讛 讻讬讜谉 讚讗讬讻讗 拽专讗 诇讛讻讬 讜诇讛讻讬 讻诪"砖 专砖"讬 讗诇讗 讚注讬拽专 驻诇讜讙转讬讬讛讜 转诇讬讗 讘讙"砖 讚砖讘讬注讬 诇专讘谞谉 讗讬转 诇讛讜 讜诪砖"讛 讘专"讛 谞诪讬 讘驻砖讜讟讬谉 讻诪讜 讘讬讜讘诇 讚诇讻"注 驻砖讜讟讬谉 注讬拽专 诪砖讜诐 拽专讬讗转 讚专讜专 讜讬诇驻讬' 讘讙"砖 专"讛 诪讬讛"讻 讜诇专"讬 讚诇讬转 诇讬讛 讙讝讬专讛 砖讜讛 诪砖"讛 诪讜拽诪讬' 讻诇 讞讚 讗讚讜讻转讬讛 讘讬讛"讻 讘驻砖讜讟讬谉 诪讟注诪讬讛 讚讚专讜专 讜讘专"讛 讘砖诇 讗讬诇 讝讻专 诪讟注诪讗 讚注拽讚转 讬爪讞拽 讻讚专讘讬 讗讘讛讜 讜诇讗 讗砖讻讞谉 诪讗谉 讚驻诇讬讙. 讜讛谞诇注"讚 讘讝讛 讚专砖"讬 住讜讘专 讚讛讗讬 讟注诪讗 讚砖讬诇讜讞 讚专讜专 讘驻砖讜讟讬谉 讗讬谞讜 讗诇讗 诇诪爪讜讛 诪谉 讛诪讜讘讞专 讜诇讗 诇注讬讻讜讘讗 讜讻讬讜谉 讚讛讻讗 讗诇讬讘讗 讚转"拽 讗讬讬专讬 驻砖讬讟讗 诇讬讛 诇专砖"讬 讚驻砖讜讟讬谉 讘专"讛 讛讬讬谞讜 诇注讬讻讜讘讗 讻讬讜谉 讚诪注诇讛 讝讻专讜谞讬谞讜 诇讗讘讬谞讜 砖讘砖诪讬诐 讜讻诪讛 讚驻砖讬讟 讚注转讬讛 讟驻讬 诪注诇讬 讜注"讻 讚讛讻讬 讛讜讗 讚讗讬 住"讚 讘专"讛 谞诪讬 诇诪爪讜讛 讘注诇诪讗 诇讗 讛讜讬 砖讘拽讬讛 诇驻砖讟讗 讚拽专讗 讚讬讜讘诇讗 诇讬砖谞讗 讚讚讬讻专讗 讛讜讗 讜讻"砖 讚讘专"讛 讗讬讻讗 谞诪讬 讟注诪讗 讚注拽讬讚转 讬爪讞拽 讘谉 讗讘专讛诐 讗注"讻 讚讟注诪' 讚驻砖讬讟 讗讬谞砖 讚注转讬讛 讘专"讛 讟注诪讗 专讘讛 讛讜讗 诇注讬讻讜讘讗 讜诪讚拽转谞讬 砖讜讛 讛讬讜讘诇 诇专"讛 诪砖诪注 讚讘讬讜讘诇 谞诪讬 驻砖讜讟讬谉 诇注讬讻讜讘讗 诪砖"讛 讛讜爪专讱 专砖"讬 诇驻专砖 讟注诪讗 讚讙"砖 讚砖讘讬注讬 砖讘讬注讬 诪砖讗"讻 讘住诪讜讱 讘诇砖讜谉 讛讙诪' 讚讗讬讬专讬 讗诇讬讘讗 讚专讘讬 讬讛讜讚讛 讚讗诪专 讘讬讜讘诇讜转 讘砖诇 讬注诇讬诐 讘诇讗"讛 诪砖诪注 诇专砖"讬 讚注"讻 诇讗讜 诇注讬讻讜讘 讗讬讬专讬 讗诇讗 诇诪爪讜讛 讘注诇诪讗 讜讻诪讜 砖讗讘讗专 讘住诪讜讱 讚诪讜讻讞 讻谉 诪诇砖讜谉 讛讙诪' 讻谉 谞"诇 讜讚讜"拽:


讘转讜住' 讘讚"讛 砖诇 讬注诇 驻砖讜讟 讻讜' 讜诪讬讛讜 拽爪转 拽砖讛 讚讛讗 专讘讬 诇讜讬 讻讜' 讛讬讬谞讜 诪砖讜诐 讚讬诇驻讬谞谉 讙"砖 讚砖讘讬注讬 讻讜' 注讻"诇. 驻讬专讜砖 讚拽砖讬讗 诇讛讜 讚讛讗 专' 诇讜讬 讘讬讜讘诇 讛讜讬 讚诇讗 讻专讘谞谉 讜诇讗 讻专讘讬 讬讛讜讚讛 讚讛讗 诇讻讜诇讛讜 讘讬讜讘诇 讘驻砖讜讟讬谉 讗注"讻 讚专讘讬 诇讜讬 住讜讘专 讻专讘谞谉 讘讞讚讗 讚讬诇驻讬谞谉 讙"砖 讚砖讘讬注讬 讜讻专讘讬 讬讛讜讚讛 讘讞讚讗 讚专"讛 讘讻驻讜驻讬谉 讜讗"讻 注"讻 讚讙"砖 讙诪讜专讛 讛讬讗 讻谉 谞"诇 讘讻讜讜谞转谉 讜讗"讻 诇讗 讬讚注转讬 诪讛 讝讛 砖讻转讘 讛专讗"砖 讝"诇 讚拽讜砖讬讗 讞诇讜砖讛 讚讗讬讻讗 诇诪讬诪专 讚专讘讬 诇讜讬 住讘专 讻讬讜谉 讚讗讬讻讗 讙"砖 讚砖讘讬注讬 讬砖 诇讛砖讜讜转谉 讗祝 诇注谞讬谉 诪爪讜讛 诪谉 讛诪讜讘讞专 讚诇诪讗讬 讚驻专讬砖讬转 讗"讗 诇讜诪专 讻谉 讚讻讬讜谉 讚诇讻"注 驻砖讬讟讗 诇讛讜 讘讬谉 诇专讘谞谉 讜讘讬谉 诇专讘讬 讬讛讜讚讛 讚讘讬讜讘诇 讗讬讻讗 诪爪讜讛 讟驻讬 讘驻砖讜讟讬谉 讜注讬拽专 砖讜驻专 讘讬讜讘诇 讻转讬讘 讗"讻 诪讗讬 讞讝讬转 诇诪讬诪专 讚谞讬诇祝 诪讚专讘谞谉 诇讛砖讜讜转谉 讜诇讚讞讜转 诪爪讜讛 诪谉 讛诪讜讘讞专 讘讬讜讘诇 讗注"讻 讚讙"砖 讙诪讜专讛 讛讬讗 诪讚讗讜专讬讬转讗 讜讗"讻 驻砖讬讟讗 诇谉 讟讜讘讗 讚讘专"讛 转讜拽注讬谉 讚讜拽讗 讘讻驻讜祝 讚讻讬讬祝 讚注转讬讛 讟注诪讗 专讘讛 讛讜讗 讗"讻 注"讻 讘讬讜讘诇 谞诪讬 住讘专 专讘讬 诇讜讬 讘讛讗 讻专讘谞谉 讚讚专砖讬' 讙"砖 讚砖讘讬注讬 诇讚专砖讗 讙诪讜专讛 讻谉 谞"诇 讜注讚讬讬谉 爪"注. 诪讬讛讜 讘注讬拽专 讚讘专讬 讛转讜住' 诇诪住拽谞转谉 讛讬讛 谞"诇 讚讚讜拽讗 诇注谞讬谉 讻驻讜驻讬谉 诇讞讜讚 讛讜讗 砖讻转讘讜 讚讘讚讬注讘讚 诇讗 讬爪讗 讻"讗 讘讻驻讜祝 讗讘诇 诇注谞讬谉 讬注诇 诇讗 驻住讬拽讗 诇讛讜 讚讗驻砖专 讚诪转专诪讬 谞诪讬 砖诇 讗讬诇 讗讜 讗讬诇讛 讚讻砖讘讛 谞拽讬讘讛 讚讛讜讬 讻驻讜驻讬谉. 讜讘讝讛 谞转讬讬砖讘 讚诇讗 诪驻砖讬谞谉 驻诇讜讙转讗 讚讛讗 讚拽转谞讬 谞诪讬 讘诪转谞讬' 讚诇注讬诇 讻诇 讛砖讜驻专讜转 讻砖专讬谉 讛讬讬谞讜 诪讻诇 讛诪讬谞讬谉 讻砖专讬谉 讜诇讗 讗讬讬专讬 讘讻驻讜驻讬谉 讜驻砖讜讟讬谉 讻诇诇 讻谉 谞"诇 讜讚讜拽 讜讗讬谉 诇讛讗专讬讱 讬讜转专:


讘讙诪' 讜讛转谞谉 砖讜驻专 砖诇 专"讛 砖诇 讬注诇 驻砖讜讟 讛讜讗 讚讗诪专 讻讬 讛讗讬 转谞讗 讚转谞讬讗 讻讜'  讛讗 讚诇讗 拽讗诪专 讘驻砖讬讟讜转 讚专讘讬 诇讜讬 讗诪专 讻专讘讬 讬讛讜讚讛 讚诪转谞讬' 谞"诇 诪砖讜诐 讚讘诪转谞讬' 诇讗 拽讗诪专 专' 讬讛讜讚讛 讗诇讗 讚讘专"讛 转讜拽注讬谉 讘砖诇 讝讻专讬诐 讗"讻 讗驻砖专 讚诇讗 诪诪注讟 讗诇讗 砖诇 讬注诇讬诐 讗讘诇 诇注讜诇诐 讚讘注讬' 驻砖讜讟讬谉 讚讗驻砖专 讚讘砖诇 讗讬诇 谞诪讬 讝讬诪谞讬谉 讚讗讬转专诪讬 驻砖讜讟 诪砖"讛 诪讬讬转讬 诪讘专讬讬转讗 讚拽讗诪专 讘讛讚讬讗 砖诇 讝讻专讬诐 讻驻讜驻讬谉 讜讗讬 转拽砖讬 诪讗讬 拽住"讚 讚讘诪转谞讬' 诇讗 拽讗诪专 专"讬 讗诇讗 讚讘注讬讗 讝讻专讬诐 讜诇讗 讗讬讬专讬 诪讻驻讜驻讬谉 讜驻砖讜讟讬谉 讚讗"讻 诪讗讬 诪住讬拽 专砖"讬 讘讬讜讘诇讜转 讘砖诇 讬注诇讬诐 讜诪讗讬 讟注诐 讬砖 讘讚讘专 诇讜诪专 讚讘讬讜讘诇 讚讜拽讗 砖诇 讬注诇讬诐 讘砖诇诪讗 讗讜 讗诪专讬谞谉 讚砖诇 讝讻专讬诐 讛讬讬谞讜 讻驻讜驻讬谉 讜砖诇 讬注诇讬诐 讛讬讬谞讜 驻砖讜讟讬谉 讗转讬 砖驻讬专 讻讚诪住拽讬' 讚专"讬 住讜讘专 讘讬讜讛"讻 讻诪讛 讚驻砖讬讟 讗讬谞讬砖 讚注转讬讛 讟驻讬 诪注诇讬 诪砖讗"讻 讗讬 注讬拽专 诪讬诇转讗 讚专"讬 诇注谞讬谉 讛诪讬谉 诇讞讜讚 诇讬讻讗 砖讜诐 讟注诪讗 讗诇讗 讚讘讛讗 诪爪讬转 诇诪讬诪专 讚诇驻讬 住讘专转 讛诪拽砖讛 讛讗 讚拽讗诪专 专"讬 讜讘讬讜讘诇讜转 讘砖诇 讬注诇讬诐 讗祝 讘砖诇 讬注诇讬诐 拽讗诪专 讜讻"砖 砖诇 讝讻专讬诐 讜讻讬讜爪讗 讘讝讛 讻转讘 讛专砖讘"讗 讝"诇 讘讞讬讚讜砖讬讜 讘诪讬诪专讗 讚专' 诇讜讬 讚讛讗 讚拽讗诪专 砖诇 讻诇 讛砖谞讛 讘驻砖讜讟讬谉 讛讬讬谞讜 讗祝 讘驻砖讜讟讬谉 讜讗"讻 讘讚专' 讬讛讜讚讛 谞诪讬 讗讬讻讗 诇诪讬诪专 讛讻讬 讜讛砖转讗 讗"砖 谞诪讬 讛讗 讚诪拽砖讛 讘住诪讜讱 讜诇讬诪讗 讛诇讻转讗 讻专讘讬 讬讛讜讚讛 诪砖讜诐 讚拽住"讚 讚诇注谞讬谉 讬讜讘诇 专讘讬 讬讛讜讚讛 谞诪讬 诪讜讚讛 讚诇讻转讞诇讛 讻驻讜驻讬谉 注讚讬祝 讗诇讗 砖讘讗 诇讛讻砖讬专 讗祝 砖诇 讬注诇讬诐 诇讗驻讜拽讬 诪转"拽 讜讛讬讬谞讜 讚拽讗诪专 专"讬 讘讬讜讘诇讜转 讘砖诇 讬注诇讬诐 讜诇讗 诪住讬拽 砖诇 讬注诇讬诐 驻砖讜讟讬谉 讻讱 住讘专 讛诪拽砖讛 讜诪砖谞讬 讛砖"住 讚讜讚讗讬 讚专讘讬 诇讜讬 驻诇讬讙 讗讚专"讬 谞诪讬 诇注谞讬谉 讬讜讘诇 讚诇拽讜砖讟讗 讚诪讬诇转讗 住讘专 专"讬 讚讜拽讗 砖诇 讬注诇 驻砖讜讟 讜诪讟注诪讬讛 讚诪住讬拽 讜讻诪讜 砖讗讘讗专 注讜讚 讘住诪讜讱:


砖诐 讜诇讬诪讗 讛诇讻转讗 讻专"讬 讜讬砖 诇转诪讜讛 讛讗 讗讬爪讟专讬讱 专讘讬 诇讜讬 诇讗砖诪注讬谞谉 讚讘转注谞讬讜转 驻砖讜讟讬谉 诇讗驻讜拽讬 诪诪转谞讬' 讚讛讗 诇讗 讗砖讻讞谉 诇专"讬 讚驻诇讬讙 讘转注谞讬讜转. 讜讛谞诇注"讚 讘讝讛 讚讘诇讗"讛 讬砖 诇讚拽讚拽 讘诪讗讬 驻诇讬讙讬 讘转注谞讬讜转 讚讘专讜讘 讛住驻专讬诐 诇讗 诪驻专砖 讘讙诪' 讗诇讗 讟注诪讗 讚专"讛 讜讬讜讛"讻 诇讻讱 谞"诇 讚讛讗 讘讛讗 转诇讬讗 讚讻讘专 讻转讘 讛专诪讘"谉 讜讛专"谉 讝"诇 讚讛讗 讚转讜拽注讬诐 讘转注谞讬讜转 讛讗讬讚谞讗 讘砖讜驻专 讜诇讗 讘讞爪讜爪专讜转 讛讬讬谞讜 诪砖讜诐 讚住诪讻讬' 讗讙诪专讗 讚转注谞讬转 讚讬诇驻讬谞谉 住讬诪谉 诇讚讘专 讬专讬讞讜 讜讛转诐 砖讜驻专讜转 讛讜讬 诪讚讻转讬讘 讛转诐 讘讬专讬讞讜 讘诪砖讜讱 讘拽专谉 讛讬讜讘诇 注"讻 爪专讬讱 诇驻专砖 讘讗讞讚 诪砖谞讬 驻谞讬诐 讗讜 讚讬讜讘诇讗 诇讬砖谞讗 讚讚讬讻专讗 讛讜讗 讗讜 砖谞讗诪专 讚讘讗 诇诇诪讚 讚转注谞讬讜转 讜讬讜讘诇讜转 讞讚讗 讛讬讗 砖转讜拽注讬谉 讘拽专谉 砖转讜拽注讬谉 讘讬讜讘诇 讜讛砖转讗 讗讝讚讜 诇讟注诪讬讬讛讜 讚诇专讘谞谉 讚讘专"讛 讚讜拽讗 讘讻驻讜驻讬谉 讜讬讜讘诇 讬诇驻讬 讘讙"砖 讗"讻 注"讻 讚讛讗讬 拽专谉 讛讬讜讘诇 讚讬专讬讞讜 讚讛讬讬谞讜 砖诇 转注谞讬讜转 讛讬讬谞讜 讚讬讜讘诇讗 诇讬砖谞讗 讚讚讬讻专讗 讛讜讗 诪砖"讛 讗讬转 诇讛讜 讘诪转谞讬' 讚砖诇 转注谞讬讜转 讘讻驻讜驻讬谉 讚讛讬讬谞讜 讗讬诇 诪砖讗"讻 诇专"讬 讚讗诪专 讘讬讜讘诇讜转 讘砖诇 讬注诇讬诐 讜诪驻讬拽 诇拽专讗 诪驻砖讟讗 讚讬讜讘诇讗 诇讬砖谞讗 讚讚讬讻专讗 讛讜讗 讜讛讬讬谞讜 注"讻 诪砖讜诐 讚住"诇 讘驻砖讬讟讜转 讚讘转注谞讬讜转 讜讬专讬讞讜 诪爪讜转谉 讘驻砖讜讟讬谉 讚讻诪讛 讚驻砖讬讟 讗讬谞砖 讚注转讬讛 讟驻讬 诪注诇讬 诇讘讚 诪专"讛 讚诪爪讜转谉 讘讻驻讜驻讬谉 讝讻专 诇注拽讚转 讬爪讞拽 讻诇 讝讛 讛讬讛 住讘专转 讛诪拽砖讛 讗"讻 诪拽砖讛 砖驻讬专 诇讬诪讗 讛诇讻讛 讻专讘讬 讬讛讜讚讛 讚讛讗 专' 诇讜讬 讘讻讜诇讛讜 讻专"讬 讗讬转 诇讬讛 讚讻讬讜谉 讚诪讻砖讬专 诪讬讛讗 讘讬讜讘诇 讘讬注诇讬诐 讻讚驻专讬砖讬转 讚讗祝 讘砖诇 讬注诇讬诐 拽讗诪专 诇住讘专转 讛诪拽砖讛 讜讛讬讬谞讜 注"讻 诪砖讜诐 讚拽专谉 讛讬讜讘诇 讚讻转讬讘 讘讬专讬讞讜 讜讚讗讬 砖诇 讬注诇 讛讜讬 讚驻砖讜讟讬谉 讘注讬' 讜拽专讬 诇讛 拽专谉 讛讬讜讘诇 讗"讻 讘转注谞讬讜转 谞诪讬 专讘讬 诇讜讬 讻专"讬 讜诇讬诪讗 讛诇讻讛 讻专"讬 讻谉 谞"诇 谞讻讜谉 讜讚讜拽 讛讬讟讘:





注专讜讱 诇谞专

讘讙诪专讗 讛讜讬 讗诪讬谞讗 诇讬讛 讛讬讻讬: 拽"拽 讛讗 诇驻讬 讛谞专讗讛 讛讗讬 讙讘专讗 讗转讗 诇拽诪讬讛 讚诇讜讬 诇转讘讜注 讛驻诇讜谞讬 诇讚讬谉 讜讗讬讱 讬砖讗诇 诪诪谞讜 讛专讬 讗住讜专 诇砖诪讜注 讚讘专讬 讘注诇 讚讬谉 拽讜讚诐 砖讬讘讗 讘注诇 讚讬谉 讞讘讬专讜 诪砖讜诐 诇讗 转砖讗 砖诪注 砖讜讗 讜讗诐 讘讗诪转 讛讬讛 讛讘注诇 讚讬谉 讞讘讬专讜 砖诐 讛讗 诪讛转砖讜讘讛 砖讛砖讬讘 讛讬讛 诪讘讬谉 诪讛 拽讘诇 注诇讬讜 讜注讜讚 诪讛 拽讗诪专 讜讛讜讗 住讘专 诪诇转讗 讚讗讬住讜专讗 拽讗诪专 诇讬讛 诪讛 讘讻讱 讗诐 讘驻谞讬讜 转讘注 诇讬讛 诇讚讬谉 讗驻讬诇讜 诪诇转讗 讚讗讬住讜专讗 讛讜讬 讙"讻 爪专讬讱 诇讞拽讜专 诇讚讜谉 讘讚讬谉 诪砖讻讘 讝讻讜专 讗讜 讘讜砖转:



讘专砖"讬 讚"讛 诪讗讬. 讻诇 砖讘注转 讛讬诪讬诐 诇讗 讛讬讛 讗讜讻诇: 诪诇砖讜谉 讝讛 诪砖诪注 讚拽讗讬 注诇 砖讘注转 讛讬诪讬诐 砖诇 讻讛"讙 讗讻谉 诪驻砖讟转 讛讙诪专讗 讚砖诐 诪砖诪注 讚拽讗讬 注诇 讛讝讘 讜讻谉 谞专讗讛 诪讚讘专讬 转讜住' 讛讻讗 讜讻谉 驻讬专砖 专砖"讬 砖诐 讗讬谉 诪讗讻讬诇讬谉 讗讜转讜 讘讬诪讬 讘讚讬拽转讜 注讻"诇. 讜驻讬专讜砖 讚讘专讬讜 谞专讗讛 注驻"讬 诪讛 砖讻转讘 讛专讬讟讘"讗 讗讬谉 诪讗讻讬诇讬谉 讗讜转讜 讘讬谉 专讗讬讛 诇专讗讬讛 砖讛讜讗 讞讜砖砖 砖诪讗 讬讙诪讜专 专讗讬讜转讬讜 注讻"诇. 讜讛讬讬谞讜 诇驻讬 诪讛 讚转谞谉 讝讘讬诐 驻"讘 讚砖谞讬诐 讘讜讚拽讬诐 讗讜转讜 讗诐 讛讬讛 讘讗讜谞住 讜驻讬专讜砖 讛讬' 讘讜讚拽讬谉 讗讜转讜 砖诇讗 诇讛讗讻讬诇讜 讚讘专讬诐 砖诪讘讬讗讬诐 诇讬讚讬 讝讬讘讛 砖讗讝 诇讗 谞讟诪讗 砖转讜诇讬谉 讘讗讜谞住 讜讚讬诇诪讗 讘诇讗 讝讛 讙"讻 讛讬讛 专讜讗讛 讜讗讝 讛讜讗 讝讘 讘讗诪转 讜诇讝讛 爪专讬讱 讘讚讬拽讛 诇讬讚注 讗诐 讬讛讬讛 讝讘 讗讜 诇讗. 讜讻谉 讬砖 诇驻专砖 讙诐 诇砖讜谉 专砖"讬 砖诐 诪讛 砖讻转讘 讘讬诪讬 讘讚讬拽转讜 讗讻谉 讬"诇 讙"讻 注"驻 诪讛 砖讻转讘讜 讛转讜住' 讬砖谞讬诐 砖诐 讚讗讬谉 诪讗讻讬诇讬谉 讗讜转讜 讘讬诪讬 讝' 谞拽讬讬诐 拽讗诪专 砖讗讝 住讜转专 讗驻讬诇讜 讘讗讜谞住 讜诇驻"讝 讬砖 诇驻专砖 讙诐 诪讛 砖讻转讘 专砖"讬 砖诐 讘讬诪讬 讘讚讬拽转讜 讘讬诪讬 讝' 谞拽讬讬诐 讜讙诐 讛讻讗 讗驻砖专 诇驻专砖 讚讘专讬 专砖"讬 诪讛 砖讻转讘 讻诇 砖讘注转 讛讬诪讬诐 讚讛讬讬谞讜 讬诪讬 讝' 谞拽讬讬诐 讗讘诇 讝讛 讚讜讞拽 讜讘讬讜转专 谞专讗讛 讚讻讜谞转 专砖"讬 讚诇讻讱 谞拽讟 讛转诐 讛讘专讬讬转讗 讚讗讬谉 诪讗讻讬诇讬谉 诇讝讘 诇讛砖诪讬注谞讜 讚讙诐 诇讻讛"讙 讗讬谉 诪讗讻讬诇讬谉 讻谉 讻诇 砖讘注转 讛讬诪讬诐 讜讻谉 谞专讗讛 诪讛专诪讘"诐:



讚"讛 砖诪爪讜转. 讜讻诇 讻谞讜驻讬讗 讘讞爪讜爪专讜转: 讛专诪讘"诐 讘驻讬专讜砖 讛诪砖谞讬讜转 讜讗讞专讬讜 讛讘专讟谞讜专讗 讻转讘讜 讛讟注诐 讚住转诐 转注谞讬转 注诇 爪专讜转 讛爪讘讜专 讜讻转讬讘 讜讻讬 转讘讜讗讜 讜讙讜' 注诇 讛爪专 讛爪讜专专 讗转讻诐 讜讛专注讜转诐 讘讞爪讜爪专讜转. 讗讻谉 讘讙诪专讗 诇拽诪谉 诪砖诪注 讻驻讬' 专砖"讬 讚讗诪专讬谞谉 讻诇 讻谞讜驻讬讗 讘讻住祝 讚讻转讬讘 注砖讛 诇讱 砖转讬 讞爪讜爪专讜转 讻住祝:



讚"讛 讻诪讛 讚驻砖讬讟. 诪砖讜诐 讚砖讜讬讛 讘讙讝"砖: 拽"拽 诇诪讛 诇讬 讟注诐 讝讛 讜诇讗 住讙讬 讘讟注诐 讚专讘讬 讬讛讜讚讛 讙诐 诇转"拽 讚讗诪专 讜讘讬讜讛"讻 讻诪讛 讚驻砖讬讟 讗讬谞砖 讚注转讬讛 讟驻讬 诪注诇讬. 讜诪讝讛 谞诇注"讚 讚专砖"讬 诇讗 讙专住 讘讙诪专讗 讛讱 讜讘讬讜讛"讻 讻诪讛 讚驻砖讬讟 讜讻讜' 讜讟注诪讬讛 讚专' 讬讛讜讚讛 讚讬讜讛"讻 讘驻砖讜讟讬诐 讛讜讗 讻诪砖"讻 讛转讜住' 讚"讛 专' 讬讛讜讚讛 砖讻转讘讜 讗讘诇 讬讜讘诇 讚砖诇讜讞 注讘讚讬诐 讜砖讚讜转 讛讞讜讝专讜转 诇讘注诇讬诐 讗讬谉 诇讞讜砖 讗诇讗 砖讬讛讬讛 砖诐 砖讜驻专 注诇讬讜 注讻"诇. 讜讛诪讛专砖"讗 讛拽砖讛 注诇 讝讛 讚讛讗 拽讗诪专 讟注诪讗 讘讙诪专讗 诇专' 讬讛讜讚讛 讜讘讬讜讛"讻 讻诪讛 讚驻砖讬讟 讜讻讜' 讜讛谞讬讞 讘拽讜砖讬讗. 讜诇驻"讝 讗"砖 讚讙诐 讛转讜住' 诇讗 讙专住讜 讘讙诪专讗 砖诇讗 讛讜讝讻专 专拽 讟注诐 讛驻诇讜讙转讗 砖讘讬谉 转"拽 讜专' 讬讛讜讚讛 诇注谞讬谉 专"讛 讚转"拽 住讘专 讻诪讛 讚驻砖讬讟 讜讻讜' 讜专"讬 住"诇 讻诪讛 讚讻讬讬祝 讜讻讜' 讜诇注谞讬谉 讬讜讛"讻 诇讗 讛讜讝讻专 讘讙诪专讗 讟注诐 讚驻诇讜讙转讬讬讛讜 讻诇诇 讜谞转谉 专砖"讬 讟注诐 诇转"拽 诪砖讜诐 讚砖讜讬讛 讘讙讝"砖 讜讛转讜住' 谞转谞讜 讟注诐 诇专' 讬讛讜讚讛 讚讻讬讜谉 讚诇砖诇讜讞 注讘讚讬诐 讜讻讜' 讗讬谉 诇讞讜砖 讗诇讗 砖讬讛讬讛 砖诐 砖讜驻专 注诇讬讜. 讜讗"注 诪爪讗转讬 讘拽专讘谉 谞转谞讗诇 砖讻转讘 讙"讻 讛讻讬 砖诪专砖"讬 讜转讜住' 谞专讗讛 砖诇讗 讙专住讜 讛讱 讜讘讬讜讛"讻 讻诪讛 讚驻砖讬讟 讜砖诪讞转讬 砖讻讜讜谞转讬 诇讚注转 讛讙讚讜诇. 讜讘讝讛 诪讬讜砖讘 讙"讻 诪讛 砖讛拽砖讛 讛驻"讬 讘讚"讛 讘专砖"讬 讜诪讛 砖讛拽砖讛 讘讚"讛 讘转讜住驻转:



讘转讜住' 讚"讛 砖诇 讬注诇. 讜讻讚讗诪专 专' 讗讘讛讜: 讗讬谉 诇讛拽砖讜转 讚转专转讬 讟注诪讬 诇"诇 诪砖讜诐 讚讻讬讬祝 讟驻讬 诪注诇讬 讜诪砖讜诐 讝讻讬专转 注拽讬讚转 讬爪讞拽. 讚讬砖 诇讜诪专 讚讗讬 诪砖讜诐 讝讻讬专转 注拽讚转 讬爪讞拽 讛讜讬 讗诪讬谞讗 讚讙诐 讗诐 注砖讛 讛砖讜驻专 砖诇 讗讬诇 驻砖讜讟 注"讬 诪讬诐 讞诪讬谉 砖驻讬专 讚诪讬 讜讗讬 诪砖讜诐 讚讻讬讬祝 诇讞讜讚 讙诐 砖诇 讞讬讛 讗讜 砖诇 转讬砖 讻驻讜祝 讛讜讗 诇讻谉 爪专讬讱 转专讬 讟注诪讬:





驻转讞 注讬谞讬诐

诪砖谞讛. 砖讜驻专 砖诇 专"讛 砖诇 讬注诇 驻砖讜讟 讜驻讬讜 诪爪讜驻讛 讝讛讘, 讘讙诪' 诪驻专砖 讚讻诪讛 讚驻砖讬讟 讟驻讬 诪注诇讬 讜驻讬讜 诪爪讜驻讛 讝讛讘 诇讻讘讜讚 讬"讟. 讜讘讬砖讬讘讛 讗诪专转讬 讚专讱 讞讬讚讜讚 讚讛谞讛 讘讬专讜砖诇诪讬 讘诪砖谞讛 讛拽讜讚诪转 讚专讘谞谉 讗诪专讬 讻诇 讛砖讜驻专讜转 谞拽专讗讜 拽专谉 讜谞拽专讗 砖讜驻专 讜砖诇 驻专讛 拽专谉 讗讬拽专讬 砖讜驻专 诇讗 讗讬拽专讬 讛转讬讘讜谉 讛专讬 砖诇 讬注诇 讗讬谞讜 拽专讜讬 诇讗 拽专谉 讜诇讗 砖讜驻专 讗"专 诇讜讬 砖讗谞讬讗 讛讬讗 砖讗讬谉 拽讟讬讙讜专 谞注砖讛 住谞讬讙讜专. 讜诇注讬诇 讘讙诪专讬谉 讘讟注诪讗 讚专讘谞谉 讛砖"住 拽讗诪专 讚讻诇 讛砖讜驻专讜转 谞拽专讗讜 拽专谉 讜砖讜驻专 讗讱 驻专讛 拽专谉 讚讜拽讗 讜注讜诇讗 讗诪专 诪砖讜诐 讗拽谞"住 讜讗讘讬讬 诪砖讜诐 砖讜驻专 讗' 讗诪专 专讞诪谞讗 讜诇讗 砖谞讬诐 讜讙'. 讜讗驻砖专 讚诪砖谞转谞讜 专诪讝讛 讚讛注讬拽专 讻讗讘讬讬 讚讛专讬 讘诪拽讚砖 转讜拽注讬谉 讘砖诇 讬注诇 驻砖讜讟 讜诪讝讛 谞讚讞' 讟注诐 讻诇 讛砖讜驻专讜转 讗拽专讜 拽专谉 讜砖讜驻专 讚讛专讬 讬注诇 诇讗 讗讬拽专讬 诇讗 拽专谉 讜诇讗 砖讜驻专 讻讚驻专讬讱 讘讬专讜砖诇诪讬. 讜驻讬讜 诪爪讜驻讛 讝讛讘 诇讚讞讜转 讗讬谉 拽讟讬讙讜专 谞注砖讛 住谞讬讙讜专. 讜讗"讻 驻住讜诇 驻专讛 诪砖讜诐 砖讜驻专 讜诇讗 讘' 讜讙'. 讜讛讜讗 注诇 讚专讱 砖讛讬讜 谞讜转谞讬谉 注讟专讛 砖诇 讝讬转 讘专讗砖 砖讜专 讛讘讻讜专讬诐 讻诪"砖 驻"讙 讚讘讻讜专讬诐 讘讬专讜砖诇诪讬 讜讛专诪讘"诐 驻"讚 诇讛讜讚讬注 砖讛诐 诪诪讬谉 砖讘注讛. 讻谉 讻讗谉 讛讬讜 注讜砖讬谉 诇讛讜讚讬注 讟注诐 讛砖讜驻专:


讙诪专讗. 讜讘讬讛"讻 讻诪讛 讚讻讬讬祝 讗讬谞讬砖 讜讻讜' 诪讛专砖"讗 讘讞讬讚讜砖讬 讛诇讻讜转 转诪讛 注诇 讝讛 讜转诪讛 注诇 诪讛 砖讛讙讬讛讜 讘转注谞讬讜转 诪转讜讱 驻讬专砖"讬 注"砖 讜讻讚讘专讬 讛专' 讝"诇 专讗讬转讬 讘诇讬拽讜讟讬 专"讘 讻"讬 诪砖诐 讙讬诇讬讜谉 砖讻转讘 砖讬砖 讚专爪讜 诇讛讙讬' 讘转注谞讬讜转 讜讛讬讗 砖讘讜砖 讚专砖"讬 讻转讘 砖讛讜讗 讻讬谞讜驻讬讗 讜爪"注 注讻"讚:

